open-index/open-wikipedia-markdown huggingface dataset:
നഹർഗഡ് കോട്ട

രാജസ്ഥാനിലെ ജയ്പൂരിന് സമീപം ആരവല്ലി മലനിരകളുടെ അരികിൽ സ്ഥിതി ചെയ്യുന്ന കോട്ടയാണ് **നഹർഗഡ് കോട്ട**. നഹർഗഡ് എന്നാൽ "കടുവകളുടെ വാസസ്ഥലം" എന്നാണർഥം. 1734-ൽ ജയ്പൂർ രാജാവായിരുന്ന സവായ് ജയ്സിംഗാണ് ഈ കോട്ട പണികഴിപ്പിച്ചത്. 

ജയ്പൂരിലെ രാജകുമാരനായിരുന്ന നഹർ സിങിന്റെ പേരാണ് കോട്ടയ്ക്ക് ഇട്ടിരിക്കുന്നത്. കോട്ടയുടെ പണികൾ നടക്കുന്നതിനിടെ അദ്ദേഹത്തിൻറെ ആത്മാവ് ജോലികൾ തടസ്സപ്പെടുത്തുക പതിവായിരുന്നു. അതിനാൽ അദ്ദേഹത്തിൻറെ ആത്മാവിനെ പ്രീതിപ്പെടുത്താനായി ഒരു ക്ഷേത്രം പണിതതിന് ശേഷമാണത്രേ കോട്ടയുടെ ജോലികൾ തടസ്സമില്ലാതെ പൂർത്തിയാക്കാൻ കഴിഞ്ഞത് എന്നാണ് വിശ്വാസം. പണിപൂർത്തിയായപ്പോൾ രാജകുമാരന്റെ പേര് ചേർത്ത് കോട്ടയ്ക്ക് നഹർഗഡ് എന്ന് പേരിടുകയായിരുന്നു.

## ചരിത്രം

ചരിത്രത്തിൽ കോട്ട ഒരിക്കലും ആക്രമിക്കപ്പെട്ടിട്ടിലെങ്കിലും, ചരിത്രപരമായ ചില സംഭവങ്ങൾ, പ്രത്യേകിച്ച് 18-ാം നൂറ്റാണ്ടിൽ ജയ്പൂരുമായി യുദ്ധം ചെയ്ത മറാത്തി ശക്തികളുമായി കരാർ ഒപ്പിട്ടത് ഇവിടെ വച്ചായിരുന്നു. കൂടാതെ 1857ൽ ഒന്നാം സ്വാതന്ത്ര്യ സമരകാലത്ത് ബ്രിട്ടീഷ് റസിഡന്റിന്റെ ഭാര്യയെ സുരക്ഷിതമായി പാർപ്പിച്ചതും ഇവിടെയായിരുന്നു.

1868 ൽ സവായ് രാം സിങ്ങിന്റെ ഭരണകാലത്ത് ഈ കോട്ട വിപുലീകരിച്ചു. അതിനുശേഷം 1883-92 കാലഘട്ടത്തിൽ ഡിർഗ് പട്ടേൽ മൂന്നര ലക്ഷം രൂപ ചെലവിൽ നിരവധി കൊട്ടാരങ്ങൾ ഇവിടെ നിർമ്മിക്കുകയുണ്ടായി.

കോട്ടയ്ക്കുള്ളിൽ രാജാക്കന്മാരും രാജകുടുംബാംഗങ്ങളും വേനൽക്കാല വസതിയായി ഉപയോഗിച്ചിരുന്ന മാധവേന്ദ്ര ഭവൻ എന്നൊരു കെട്ടിടമുണ്ട്.  മഹാരാജ സവായ് മധോ സിങ് പണികഴിപ്പിച്ച ഈ സ്ഥലം ഇപ്പോൾ ഒരു പ്രമുഖ വിനോദയാത്രാകേന്ദ്രങ്ങളിൽ ഒന്നാണ്. 

## നിർമ്മാണം
ഇന്തോ-യൂറോപ്യൻ ശൈലിയിലാണ് കോട്ട പണിതിരിക്കുന്നത്. ഈ കോട്ടയെ ആംബർ കോട്ടയുമായി ഭൂമിക്കടിയിലൂടെയുള്ള തുരങ്കങ്ങൾ വഴി ബന്ധിപ്പിച്ചിട്ടുണ്ട്.


File:Nahargarh 09.jpg|City of Jaipur seen from Nahargarh Fort
File:Nahargarh 16.jpg|Stone Railing on Roof Terrace
File:Rajasthan-Jaipur-Nahargarh-Fort-compound-Apr-2004-02.JPG|Nahargarh Fort compound Jaipur, Rajasthan
File:Rajasthan-Jaipur-Nahargarh-Fort-compound-Apr-2004-03.JPG|Nahargarh Fort compound Jaipur, Rajasthan
File:Rajasthan-Jaipur-Nahargarh-Fort-compound-Apr-2004-05.JPG|Nahargarh Fort compound Jaipur, Rajasthan
File:Jaipur, Nahargarh Fort, Madhvendra Palace.jpg|Nahargarh Fort, Madhvendra Palace
File:Jaipur, Madhvendra Palace.jpg|Madhvendra Palace


## അവലംബം

## പുറം കണ്ണികൾ

വർഗ്ഗം:രാജസ്ഥാനിലെ കോട്ടകൾ
ജെന്നി ലിൻഡ്

**സ്വീഡിഷ് നൈറ്റിംഗേൽ** എന്നറിയപ്പെട്ട ഒരു സ്വീഡിഷ് ഓപെറ ഗായിക ആയിരുന്നു **ജോഹന്ന മരിയ "ജെന്നി" ലിൻഡ്** (6 ഒക്ടോബർ 1820 - നവംബർ 2, 1887). 19-ാം നൂറ്റാണ്ടിലെ ഏറ്റവും ഉന്നതരായ ഗായകരിൽ ഒരാളായിരുന്ന അവർ 1840 മുതൽ റോയൽ സ്വീഡിഷ് അക്കാദമി ഓഫ് മ്യൂസിക് അംഗവും സ്വീഡൻ, യൂറോപ്പ് എന്നിവിടങ്ങളിൽ സോപ്രാനോ അവതരിപ്പിക്കുകയും 1850 മുതൽ അമേരിക്കൻ ഐക്യനാടുകളിൽ സംഗീതപര്യടനവും നടത്തിയിരുന്നു. 
## അവലംബം
**Notes**

**Footnotes**

**Sources**
* 
* 
* 
* 

## കൂടുതൽ വായനയ്ക്ക്
* 
* 
* 
* 
* 
* 
* 

## പുറം കണ്ണികൾ

* JennyLind.org website 
*Profile of and links to information about Jenny Lind, the Barnum's American History Museum site
*Currier & Ives print of the First Appearance of Jenny Lind in America 
*Profile of Lind  at Scandinavian.wisc.edu
*The Jenny Lind Tower on Cape Cod 
*Boyette, Patsy M. "Jenny Lind Sang Under This Tree", *Olde Kinston Gazette*, Kinstonpress.com (March 1999)
*
*
*Lind and Chopin  at World of Opera website
* 
*''Jenny Lind: Her Life, Her Struggles and Her Triumphs'' by G. G. Rosenberg (1850)
*Lind's Memoirs (1820–1851)
*Biography by N. Parker Willis (1951)

വർഗ്ഗം:1820-ൽ ജനിച്ചവർ
വർഗ്ഗം:1887-ൽ മരിച്ചവർ
വർഗ്ഗം:ഓപ്പറ ഗായകർ
ദ സ്നോ ക്യൂൻ

ഡാനിഷ് എഴുത്തുകാരൻ ഹാൻസ് ക്രിസ്ത്യൻ ആൻഡേഴ്സൻ എഴുതിയ ഒരു കാല്പനിക കഥയാണ് **ദ സ്നോ ക്യൂൻ** (Danish: Snedronningen) ഈ കഥ 1844 ഡിസംബർ 21 ന് ന്യൂ ഫെയറി ടേലിൽ  പ്രസിദ്ധീകരിച്ചിരുന്നു. (ആദ്യ വോള്യം. രണ്ടാമത്തെ ശേഖരം. 1845) (Danish: Nye Eventyr. Første Bind. Anden Samling. 1845.) നന്മയും തിന്മയും തമ്മിലുള്ള പോരാട്ടമായി ഈ കഥ ചിത്രീകരിക്കുന്നു. ഗേർഡയും അവളുടെ സുഹൃത്ത് കായിയും ഇതിലെ പ്രധാന കഥാപാത്രങ്ങളാകുന്നു.
## അവലംബം

## പുറം കണ്ണികൾ

*''The Snow Queen'' at the Hans Christian Andersen website 
*SurLaLune's Annotated The Snow Queen 
*Free audiobook  from LibriVox
*SnowQueenBallet.com 
*The Snow Queen: A New Musical
* 

വർഗ്ഗം:നാടോടിക്കഥകൾ
വർഗ്ഗം:ഡാനിഷ് കഥകൾ
പോഖര വാലി

നേപ്പാളിൻറെ പടിഞ്ഞാറൻ ഭാഗത്ത് സ്ഥിതി ചെയ്യുന്ന മലനിരകളിലെ രണ്ടാമത്തെ വലിയ താഴ്വരയാണ് **പോഖര വാലി.** പൊഖ്റ, ലെഖ്നാഥ് എന്നീ നഗരങ്ങൾ ഈ താഴ്വരയിലാണ് സ്ഥിതി ചെയ്യുന്നത്. കാഠ്മണ്ഡു താഴ്വരയുടെ പടിഞ്ഞാറ് 203 കിലോമീറ്റർ (126 മൈൽ) ദൂരത്തിൽ ഗണ്ടകി മേഖലയിൽ ഈ നഗരങ്ങൾ സ്ഥിതിചെയ്യുന്നു. നേപ്പാളിലെ പ്രമുഖ നഗരങ്ങളിലൊന്നാണ് പോഖര നഗരം. കാഠ്മണ്ഡു താഴ്വരയെ പോലെ, കളിമണ്ണ്, ദ്രവീകരണ സാധ്യത എന്നിവ കാരണം ഭൂകമ്പബാധിത പ്രദേശം ആയി ഈ താഴ്വരയെയും കണക്കാക്കുന്നു.
## അവലംബം

## പുറം കണ്ണികൾ

* Guide to Pokhara Valley
* http://www.pokhara.ws Pokhara hotels guide
* http://www.pokharaphoto.com  Pokhara valley photos

വർഗ്ഗം:നേപ്പാളിലെ താഴ്വരകൾ
വർഗ്ഗം:താഴ്‌വരകൾ
വർഗ്ഗം:ഏഷ്യയിലെ ‌താഴ്‌വരകൾ
ഐ ആം ഹാൽഫ് സിക്ക് ഓഫ് ഷാഡോസ്, സഡ് ദ ലേഡി ഓഫ് ഷാലോട്ട്

പ്രീ-റാഫേലൈറ്റ് ചിത്രകാരനായ ജോൺ വില്യം വാട്ടർഹൗസ് പ്രീ-റാഫേലൈറ്റ് ശൈലിയിൽ 1915-ൽ പൂർത്തിയാക്കിയ ഒരു ചിത്രമാണ് **ഐ ആം ഹാൽഫ് സിക്ക് ഓഫ് ഷാഡോസ്, സഡ് ദ ലേഡി ഓഫ് ഷാലോട്ട്.** ടെന്നിസൺ കവിതയായ " ദ ലേഡി ഓഫ് ഷാലോട്ട്" ഉൾക്കൊണ്ട് വാട്ടർഹൗസ് ചിത്രീകരിച്ച മൂന്നാമത്തെ ചിത്രമാണ് ഇത്. ടെന്നിസന്റെ കവിതയുടെ രണ്ടാം ഭാഗത്തിലെ നാലാമത്തേതും അവസാനത്തേയും ഖണ്ഡത്തിലെ രണ്ട് വരിയിൽ നിന്നുള്ള ഒരു ഉദ്ധരണിയാണ് ചിത്രത്തിന് തലക്കെട്ട് നൽകിയിരിക്കുന്നത്.

1888, 1894 എന്നീ വർഷങ്ങളിൽ ചിത്രീകരിച്ച രണ്ട് മുൻ ചിത്രങ്ങളിൽ വാട്ടർഹൗസ് ചിത്രീകരിച്ചതിനേക്കാൾ ഈ പെയിന്റിംഗ് ലേഡി ഓഫ് ഷാലോട്ടിന്റെ കഥയിലെ ഒരു രംഗം ചിത്രീകരിക്കുന്നു. ലേഡി തന്റെ മണിമാളികയിൽ ഒരു ടേപ്പ്സ്ട്രി നെയ്യുന്നു. പശ്ചാത്തലത്തിലുള്ള കണ്ണാടിയിലെ പ്രതിഫലനങ്ങളിലൂടെ മാത്രം പുറം ലോകം കാണുന്നത്. പെയിന്റിംഗിൽ, കാമലോട്ടിന്റെ മതിലുകളിലേക്കും ഗോപുരങ്ങളിലേക്കും നയിക്കുന്ന ഒരു നദിക്കു കുറുകെയുള്ള ഒരു പാലം കണ്ണാടിയിലൂടെ കാണാം. ടെന്നീസന്റെ കവിതയിൽ പരാമർശിച്ചിരിക്കുന്ന "ഈയിടെ വിവാഹിതരായ രണ്ട് യുവപ്രേമികൾ" ഒരുപക്ഷേ ഒരു പുരുഷനും സ്ത്രീയും സമീപത്ത് കാണാം. ലാൻസലോട്ടിന്റെ ഒരു ചിത്രം കണ്ണാടിയിൽ പ്രത്യക്ഷപ്പെടുന്നതിന് തൊട്ടുമുമ്പാണ് ഈ രംഗം സജ്ജീകരിച്ചിരിക്കുന്നത്. 
## ഇതും കാണുക
*''The Lady of Shalott'' painting
*ദ ലേഡി ഓഫ് ഷാലോട്ട് ലുക്കിങ് അറ്റ് ലാൻസെലോട്ട്
## അവലംബം

## പുറം കണ്ണികൾ
* '''I am half sick of shadows,' said The Lady of Shalott'' (Alfred, Lord Tennyson, The Lady of Shalott, Part II), Art Gallery of Ontario
* John William Waterhouse. ''‘I am half sick of shadows,’ said the Lady of Shalott'' , Art Gallery of Ontario
* ''J.W. Waterhouse and the Magic of Color'', Dani Cavallaro, p.52-53
* ''I Am Half-Sick of Shadows," Said the Lady of Shalott'', victorianweb.org

വർഗ്ഗം:ജോൺ വില്യം വാട്ടർഹൗസ് ചിത്രങ്ങൾ
വർഗ്ഗം:സ്ത്രീകളുടെ ചിത്രങ്ങൾ
ആർ ജെ മലിഷ്ക

മുംബൈയിൽ നിന്നുള്ള ഒരു റേഡിയോ അവതാരകയാണ് **ആർ ജെ മലിഷ്ക** എന്നറിയപ്പെടുന്ന **മലിഷ്ക മെൻഡോൺസ**. റെഡ് എഫ്.എം. 93.5 ൽ പ്രവർത്തിക്കുന്നു.  മലിഷ്ക അവതരിപ്പിച്ച 'മോർണിംഗ് നമ്പർ 1 വിത്ത് മലിഷ്ക' എന്ന പരിപാടി ഇന്ത്യൻ എക്സലൻസ് ഇൻ റേഡിയോ അവാർഡുകളിൽ മികച്ച പ്രഭാതപരിപാടിയ്ക്കുള്ള പുരസ്കാരം നേടിയിട്ടുണ്ട്.
## കലാജീവിതം
മുംബൈയിലെ സോഫിയാ കോളേജിൽ നിന്നും സോഷ്യൽ കമ്മ്യൂണിക്കേഷനിൽ ബിരുദം നേടിയ മലിഷ്ക ഒരു റേഡിയോ ജോക്കി എന്ന നിലയിലാണ് തന്റെ കരിയർ ആരംഭിച്ചത്. മലിഷ്കയുടെ ജനപ്രീതിയാർജ്ജിച്ച ഒരു പരിപാടിയാണ് ‘മോർണിംഗ് നമ്പർ വൺ’. ഇതു കൂടാതെ  ‘ബെസ്റ്റ് ബ്രേക്ക്ഫാസ്റ്റ് പ്രോഗ്രാം’, ‘എം ബോലെ തോ’, 'ബജാത്തേ രഹോ' തുടങ്ങിയ പരിപാടികളും അവർ ചെയ്തിട്ടുണ്ട്. 2014 ജൂലൈ 13 ന് മലിഷ്ക ‘ഝലക് ദിഖ്‌ലാ ജാ’ എന്ന ഡാൻസ് റിയാലിറ്റി ഷോയുടെ ഏഴാം സീസണിൽ വൈൽഡ് കാർഡ് എൻട്രിയായി പ്രവേശിച്ചു. ഒമ്പതാം ആഴ്ചയിൽ (2014 ആഗസ്റ്റ് 10) എലിമിനേഷൻ വഴി പുറത്തായി . 2006-ൽ പുറത്തിറങ്ങിയ ബോളിവുഡ് ചലച്ചിത്രം ലഗേ രഹോ മുന്നാഭായ് എന്ന ചിത്രത്തിൽ റേഡിയോ ജോക്കിയുടെ വേഷം ചെയ്യാൻ നടി വിദ്യ ബാലനെ പരിശീലിപ്പിച്ചത് മലിഷ്കയാണ്. 2017 ൽ ബോളിവുഡ് ചിത്രമായ “തുമാരി സുലു” എന്ന ചിത്രത്തിൽ റേഡിയോ ജോക്കിയുടെ വേഷം അഭിനയിക്കുകയും ചെയ്തു . ബിഗ് ബോസ് റിയാലിറ്റി ഷോയുടെ നിരവധി സീസണുകളിൽ മലിഷ്ക അതിഥിയായി എത്തിയിരുന്നു .
2019-ൽ ദാദാസാഹിബ് ഫാൽക്കെ ഫിലിം ഫെസ്റ്റിവലിൽ 'ആർജെ ഓഫ് ദി ഇയർ' പുരസ്ക്കാരം നൽകി മലിഷ്കയെ ആദരിക്കുകയുണ്ടായി.

## പോട്ട്ഹോൾ മിക്സ്
മുംബൈ നഗരത്തിലെ റോഡുകളുടെ ശോചനീയവസ്ഥയെ വിമർശിച്ച് സോനു സോങ്ങ് പോട്ട്ഹോൾ മിക്സ്  എന്നൊരു പാട്ട് മലിഷ്ക ചെയ്തിരുന്നു. റെഡ് എഫ്.എമ്മിലെ മറ്റ് ജോക്കികളോടൊപ്പം നൃത്തം ചെയ്ത് പാടുന്ന മലിഷ്കയെ ഈ പാട്ടിന്റെ വീഡിയോയിൽ കാണാം. ഇത് സമൂഹമാധ്യമങ്ങളിൽ വളരെ ശ്രദ്ധ നേടിയിരുന്നു. “മുംബൈ, തുലാ ബി.എം.സി വർ ഭരോസാ നൈ കാ?” (മുംബൈ, നിനക്ക് ബി.എം.സിയിൽ വിശ്വാസമില്ലേ? ) എന്ന വരികളോടെയുള്ള പാട്ട് ബി.എം.സിയെ ചൊടിപ്പിച്ചിരുന്നു. ബി.എം.സി. മലിഷ്കയുടെ എഫ്.എം. ചാനലിനെതിരെ മാനനഷ്ടത്തിന് 500 കോടി രൂപ നഷ്ടപരിഹാരത്തിനായി കേസ് കൊടുക്കണമെന്ന് ഒരു ശിവസേന നേതാവ് ആവശ്യപ്പെട്ടു. ബാന്ദ്രയിലെ വീട്ടിനുള്ളിൽ കൊതുകിനു പെരുകാൻ സാഹചര്യം ഒരുക്കുന്നുവെന്ന് ആരോപിച്ച് മലിഷ്കയുടെ അമ്മ ലില്ലി മെൻഡോൺസയ്ക്ക് ബി.എം.സി നോട്ടീസ് അയച്ചതും ഈ വിമർശനത്തിന്റെ പ്രതികരണമാണെന്ന് ആരോപണമുയർന്നു. എന്നാൽ പിന്നീടും ഇതേ വിഷയത്തിൽ ബി.എം.സിയെ വിമർശിച്ച് മറ്റൊരു പാട്ടും മലിഷ്ക പുറത്തിറക്കി. “സിൻഘാട്ട്” എന്ന മറാഠി ചലച്ചിത്രഗാനത്തിന്റെ പാരഡിയായി ചെയ്ത ഈ പാട്ടും സമൂഹമാധ്യമങ്ങൾ ഏറ്റെടുത്തു.

## അവലംബം

## പുറത്തേക്കുള്ള കണ്ണികൾ
*മുംബൈ തുലാ - യൂട്യൂബ് വീഡിയോ
*
ബഫലോ ദേശീയ നദി

വടക്കൻ അർക്കൻസാസ്സിൽ സ്ഥിതിചെയ്യുന്ന ഒരു നദിയാണ് **ബഫലോ നദി**. അമേരിക്കൻ ഐക്യനാടുകളിൽ ദേശീയനദിയായി നിർണ്ണയിക്കപ്പെട്ട ആദ്യത്തെ നദിയാണിത്. ഈ നദിയുടെ ആകെ നീളം 153 മൈലാണ് (246 കിലോമീറ്റർ). നദിയുടെ 135 മൈലുകൾ (217 കിലോമീറ്റർ) വരുന്ന നിമ്ന്ന ഭാഗം നാഷണൽ പാർക്ക് സർവീസ് കൈകാര്യം ചെയ്യുന്ന ഒരു ഏരിയയുടെ പരിധിക്കുള്ളിലായാണ്. നദിയുടെ ഈ ഒഴുക്കുഭാഗം ബഫലോ ദേശീയ നദിയായി പ്രഖ്യാപിക്കപ്പെട്ടിരിക്കുന്നു. പടിഞ്ഞാറേ ദിശയിൽനിന്ന് കിഴക്കോട്ട് ന്യൂട്ടൺ, സീർസി, മരിയൺ, ബാക്സസ്റ്റർ കൌണ്ടികളിലൂടെയാണ് ഈ വഴി നദി ഒഴുകുന്നത്. ഒസാർക്ക്സ് മേഖലയിലെ ബോസ്റ്റൺ പർവതനിരകളിലെ ഏറ്റവും ഉത്തുംഗമായ ഭാഗത്തുനിന്നുഭവിക്കുന്ന ഈ നദി എർബി എന്ന ചരിത്രപ്രാധാന്യമുള്ള സ്ഥലത്തിനു സമീപത്തുകൂടി സ്പ്രിംഗ്ഫീൽഡ് പീഠഭൂമിയിലേയ്ക്ക് ഒഴുകി വൈറ്റ് നദിയിൽ ചേരുന്നതിന് മുൻപായി സേലം പീഠഭൂമിയുടെ ഒരു ഭാഗത്തുകൂടിയും കടന്നുപോകുന്നു. സംസ്ഥാനത്തെ എൽക് കൂട്ടങ്ങളുടെ ഒരേയൊരു വാസഗേഹമാണ് ഈ ഉദ്യാനം. ഓസാർക്ക് ദേശീയ വനത്തിലൂടെ ഒഴുകുന്ന നദിയുടെ മേൽഭാഗം യു.എസ് ഫോറസ്റ്റ് സർവീസ് ആണ് കൈകാര്യം ചെയ്യുന്നത്. ഇത് നാഷണൽ സീനിക് റിവർ, നാഷണൽ വൈൽഡ് റിവർ എന്നിവയായി നിർണ്ണയിക്കപ്പെട്ടിരിക്കുന്നു. ഈ ഭാഗം പാർക്ക് സർവീസ് ഉദ്യാനമായി ആയി കൈകാര്യം ചെയ്യുന്ന പ്രദേശത്തിന്റെ ഭാഗമല്ല, പക്ഷേ ഒസാർക്ക് ദേശീയ വനത്തിന്റെ ഭാഗമായാണ് ഇത് പരിപാലിക്കപ്പെടുന്നത്.

## അവലംബം


വർഗ്ഗം:അമേരിക്കയിലെ നദികൾ
ജുനാഗഡ് കോട്ട

രാജസ്ഥാനിലെ ബിക്കാനീർ നഗരത്തിൽ സ്ഥിതി ചെയ്യുന്ന ഒരു കോട്ടയാണ് **ജുനാഗഡ് കോട്ട**. ഈ കോട്ട യഥാർത്ഥത്തിൽ "ചിന്താമണി" എന്നാണ് അറിയപ്പെട്ടിരുന്നത്. ഇരുപതാം നൂറ്റാണ്ടിന്റെ തുടക്കത്തിൽ ജുനാഗഡ് അല്ലെങ്കിൽ "ഓൾഡ് ഫോർട്ട്" എന്ന് പുനർനാമകരണം ചെയ്യപ്പെട്ടു. താർ മരുഭൂമിയിൽ സ്ഥിതി ചെയ്യുന്ന ഈ കോട്ടയ്ക്കു ചുറ്റുമായാണ് ബിക്കനീർ നഗരം രൂപപ്പെട്ടിരിക്കുന്നത്. 1589 ൽ ബിക്കാനീർ ചക്രവർത്തി ആയിരുന്ന രാജാ റായി സിങിന്റെ മന്ത്രിയായ കരൺ ചന്ദിന്റെ മേൽനോട്ടത്തിലാണ് ജുനഗർ കോട്ട നിർമ്മിച്ചത്.

## അവലംബം

വർഗ്ഗം:രാജസ്ഥാനിലെ കോട്ടകൾ
ലില്ലിയൻ ഡിസ്നി

ഡിസ്നി സ്റ്റുഡിയോയിൽ അമേരിക്കൻ ഇൻക് ആർട്ടിസ്റ്റും വാൾട്ട് ഡിസ്നിയുടെ ഭാര്യയും ആയിരുന്നു **ലില്ലിയൻ മേരി ഡിസ്നി** (née Bounds; ഫെബ്രുവരി 15, 1899 - ഡിസംബർ 16, 1997)
## ആദ്യകാലം
ഇഡഹോയിലെ സ്പാൾഡിങിൽ ലില്ലിയൻ മേരി ബൌണ്ട്സ് ജനിച്ചു. നസ് പെർസ് ഇന്ത്യൻ റിസർവേഷൻ എന്ന സ്ഥലത്തിനടുത്തുള്ള ലപ്വൈയിൽ വളർന്നു. അവിടെ പിതാവ് വില്ലാർഡ് ഇരുമ്പുപണിക്കാരനും ഫെഡറൽ മാർഷലുമായിരുന്നു.പത്തു മക്കളിൽ ഏറ്റവും ഇളയതായിരുന്നു ലില്ലിയൻ. പതിനേഴാം വയസ്സിൽ പിതാവിൻറെ മരണത്തെത്തുടർന്ന് കുടുംബം സാമ്പത്തിക ബുദ്ധിമുട്ടിലായിരുന്നു. ലപ്വൈ ഹൈസ്കൂളിൽ നിന്നും ബിരുദപഠനത്തിനു ശേഷം ലില്ലിയനും അമ്മയും ലെവീസ്റ്റണിലേക്ക് താമസം മാറി. ഒരു വർഷം ബിസിനസ് കോളേജിൽ പഠിച്ച ശേഷം 1923-ൽ തെക്കൻ കാലിഫോർണിയയിലേക്കു താമസം മാറി സഹോദരി ഹസെലിന്റെ കുടുംബത്തോടൊപ്പമുണ്ടായിരുന്നു.ഇങ്ക് ആൻഡ് പെയിൻറിലെ സെക്രട്ടറിയായി ഡിസ്നി സ്റ്റുഡിയോയിൽ ജോലിചെയ്യുമ്പോൾ അവർ വാൾട്ടിനെ കണ്ടുമുട്ടി.

## വാൾട്ട് ഡിസ്നി വിവാഹം
1925 ജൂലൈ 13 ന് ലില്ലിയനും വാൾട്ട് ഡിസ്നിയും ഇഡഹോയിലുള്ള ലെവസ്റ്റണിലെ എപ്പിസ്കോപ്പൽ സഭയിൽ വിവാഹം കഴിച്ചു.  എന്നിരുന്നാലും, വാൾട്ടിൻറെ മാതാപിതാക്കൾക്ക് വിവാഹത്തിന് പങ്കെടുക്കാൻ കഴിഞ്ഞില്ല. ലില്ലിയുടെ സ്വന്തം പിതാവ് രോഗബാധിതനായതുകൊണ്ട് ലെവസ്റ്റൺ ഫയർ ഡിപ്പാർട്ട്മെന്റിന്റെ മേധാവിയായിരുന്ന അവരുടെ അമ്മാവൻ മണവാട്ടിയുടെ ഉത്തരവാദിത്തം ഏറ്റെടുത്തു. ലില്ലി തന്നെത്താൻ ഡിസൈൻ ചെയ്ത വിവാഹവസ്ത്രമായിരുന്നു വിവാഹത്തിന് ധരിച്ചിരുന്നത്. അവർക്കും വാൽട്ടിനും ഉണ്ടായിരുന്ന ഡയാന (1933-2013), ഷാരോൺ (1935-1993) എന്നീ രണ്ട് പെൺമക്കളിൽ ഷാരോൺ അവരുടെ ദത്തുപുത്രിയായിരുന്നു. ലില്ലിയ്ക്ക് പത്തു പേരക്കുട്ടികളുണ്ടായിരുന്നു. അതിൽ ഏഴ് കുട്ടികൾ ഡയാനയുടേതും (husband Ron W. Miller) മൂന്നു കുട്ടികൾ ഷാരോണിൻറേതും (റോബർട്ട് ബ്രൌൺ, വില്യം ലണ്ട് എന്നീ രണ്ടു ഭർത്താക്കന്മാർ അവർക്കുണ്ടായിരുന്നു) ആയിരുന്നു.
## അംഗീകാരം
പ്ലെയിൻ ക്രൈസി എന്ന അനിമേഷൻ ചിത്രത്തിലെ ഒരു ഇൻക് ആർട്ടിസ്റ്റായിട്ടായിരുന്നു അവരുടെ ചലച്ചിത്ര ജീവിതം. 1928-ൽ ന്യൂയോർക്കിൽ നിന്ന് കാലിഫോർണിയയിലേക്ക് ട്രെയിൻ യാത്ര നടത്തിയപ്പോൾ, ഭർത്താവിന്റെ ഏറ്റവും പ്രശസ്തമായ കഥാപാത്രമായ **മിക്കി മൗസ്** എന്ന പേര് ലില്ലിയാണ് നിർദ്ദേശിച്ചത്. വാൾട്ട് കാർട്ടൂൺ മൌസിന്റെ ചിത്രം ഭാര്യക്ക് കാണിച്ചു കൊടുക്കുകയും "മോർട്ടീമർ മൗസ്" എന്ന പേരിലാണ് അത് അറിയാൻ പോകുന്നത് എന്നറിയിക്കുകയും ചെയ്തു. മോർട്ടീമറിനുപകരം "മിക്കി മൗസ്" എന്ന പേര് നിർദ്ദേശിച്ചതിൽ അവർക്കു പിന്നീട് വളരെ അഭിമാനമുണ്ടായിരുന്നു.

കരോൾവുഡ് പസഫിക് റെയിൽറോഡിൽ, 1: 8-ലെ ലിവ് സ്റ്റീം ലോകോമോട്ടീവ് "ലില്ലി ബെല്ലെ" ആണ് ഭാര്യയുടെ ബഹുമാനാർഥം വാൾട്ട് ഡിസ്നി അവതരിപ്പിച്ചത്. കൂടാതെ, വാൾട്ട് ഭാര്യയുടെ ബഹുമാനാർഥം "ലില്ലി ബെല്ലെ" എന്ന പേരിൽ ഡിസ്നിലാന്റ് റെയിൽറോഡ് കാറുകളിൽ ഒന്നിനും പേരു നല്കിയിരുന്നു. വാൾട്ട് ഡിസ്നി കമ്പനിയിൽ വലിയ സംഭാവന നൽകിയ ഒരാളുടെ പേരിലും ലോകോമോട്ടീവിന് പേരു നല്കിയിരുന്നു.
## പിന്നീട് വർഷങ്ങളും മരണവും
1966-ൽ വാൾട്ട് ഡിസ്നി മരണമടഞ്ഞതിനുശേഷം, ലില്ലിയൻ ഡിസ്നി 1968 മേയ് ജോൺ എൽ. ട്രുയിൻസിനെ വിവാഹം ചെയ്തു. 1987-ൽ ലോസ് ആഞ്ജലസിൽ ഒരു പുതിയ കൺസേർട്ട് ഹാൾ നിർമ്മിക്കാൻ 50 മില്യൺ ഡോളർ ലില്ലി വാഗ്ദാനം ചെയ്തു.  കാലതാമസം നേരിട്ടതിനുശേഷം, 2003-ൽ അവരുടെ മരണത്തിനു ആറു വർഷത്തിനു ശേഷം വാൾട്ട് ഡിസ്നി കൺസൾട്ടിംഗ് ഹാൾ തുറന്നു. ലില്ലി കാലിഫോർണിയ ഇൻസ്റ്റിറ്റ്യൂട്ട് ഓഫ് ദി ആർട്ട്സിന്റെ സ്ഥാപനത്തിന് ആവശ്യമായ ഫണ്ടും നല്കിയിരുന്നു.

## അവലംബം

## പുറം കണ്ണികൾ

*
*Disney Legends profile
*

വർഗ്ഗം:1899-ൽ ജനിച്ചവർ
വർഗ്ഗം:1997-ൽ മരിച്ചവർ
വർഗ്ഗം:അമേരിക്കൻ മനുഷ്യാവകാശപ്രവർത്തകർ
കല്യാണി മേനോൻ

ഇന്ത്യൻ ചലച്ചിത്ര രംഗത്ത് പ്രവർത്തിച്ചിരുന്ന ഒരു പിന്നണി ഗായികയായിരുന്നു **കല്യാണി മേനോൻ** . 1970 കളിൽ ഒരു ക്ലാസ്സിക്കൽ ഗായിക എന്ന നിലയിൽ തുടക്കം കുറിച്ചു കല്യാണി, ചലച്ചിത്രരംഗത്തെ ഒരു ഗായികയെന്ന നിലയിൽ കരിയർ ജീവിതം ആരംഭിച്ചു. 1990 കളുടെ അവസാനത്തിലും 2000 കളുടെ തുടക്കത്തിലും എ.ആർ. റഹ്മാന്റെ കൂടെ പ്രവർത്തിച്ചിരുന്നു. പക്ഷാഘാതത്തെ തുടർന്ന് ചെന്നെയിലെ സ്വകാര്യ ആശുപത്രിയിൽ ചികിത്സയിലായിരുന്ന കല്യാണി മേനോൻ 80 ആമത്തെ വയസിൽ അന്തരിച്ചു.

## കരിയർ
കല്യാണി മേനോൻ എം ആർ ശിവരാമൻനായരുടെ ശീക്ഷണത്തിൽ ശാസ്ത്രീയ സംഗീതം  പഠിച്ചു. രാമു കാര്യാട്ടിന്റെ *ദ്വീപ്* (1977) എന്ന ചിത്രത്തിൽ എം.എസ്. ബാബുരാജ് സംഗീതം നൽകിയ "കണ്ണീരിൻ മഴയത്തും" എന്ന ഗാനത്തിനു പ്രശംസ നേടി. കല്യാണി മേനോൻ 1977 ൽ മദ്രാസിൽ ജോലിചെയ്യാൻ തുടങ്ങി, വള്ളത്തോൾ സെന്റിറിന്റെ ആഘോഷങ്ങളുടെ ഭാഗമായി  ധനഞ്ജയന്റെ മലയാള ഡാൻസ് നാടകം *മഗ്ദലന മറിയത്തിൽ പ്രവർത്തിച്ചു.* ധനഞ്ജയന്റെ ഇണത്തിൽ വള്ളത്തോൾ നാരായണ മേനോൻ ന്റെ വരികൾ കല്യാണി പാടി . ആദ്യ ഗാനം കെ ബാലാജിയുടെ *നല്ലതൊരു കുടുംബം* (1979) എന്ന തമിഴ് ചിത്രത്തിലെ ഇളയരാജ കമ്പോസ് ചെയ്ത "സെവ്വനമെ പൊൻമേഘമെ" ആണ്. 1980 കളുടെ തുടക്കത്തിൽ കല്യാണി ബാലാജിയുടെചില ചിത്രങ്ങളിൽ പാടി. *സുജാത*യിലെ  (1980) "നീ വരുവൈയെന" , *സവാൽ* (1981) ലെ"തന്നിയ പൊട്ട സന്തോഷം പിറക്കും" , *വഴ്വെയ് മായം* ( 1982) "എയ് രാജാവെ ഉൻ രാസാത്തി", *വിധി* (1984) യിലെ "വിധി വരയൻപാധായി വാഴി".  മൂക്കുതി മീൻഗൽ എന്ന  റീലിസ് ചെയ്യാത്ത സിനിമയിലെ "തെറിൽ *വന്താൽ* ദേവദൈ" എന്ന ഗാനവും ശുഭ മൂഹുർത്തം (1983) സിനിമയിലെ "ഞാൻ ഇരവിൽ എഴുതും കവിതൈ മുഴുതും" എന്ന ഗാനവും കല്യാണി പാടിയിട്ടുണ്ട്.   

1990 നും 2000 കളുടെ ഇടയിലും എ.ആർ. റഹ്മാന്റെ നിരവധി ആൽബങ്ങളിൽ കല്യാണി മേനോൻ കൂടെ പ്രവർത്തിച്ചിട്ടുണ്ട് . 1995 ൽ *പുതിയ* മന്നർഗൾ എന്ന ചിത്രത്തിൽ വാടി സാത്തുകുടി എന്ന ഗാനം ആലപിച്ചു. 1995 ൽ രജനികാന്ത് അഭിനയിച്ച *മുത്തു* എന്ന ചിത്രത്തിലെ കുളുവാളിലെ എന്ന ഗാനത്തിൽ ഉള്ള ഓമന തീങ്കൾ  എന്ന ഭാഗം കല്യാണി പാടിയതാണ്.  പിന്നീട് അലെയ്പായുതെയുടെ ടൈറ്റിൽ ട്രാക്ക്, *പാർതാലെ പരവസം* (2001) സിനിമയിലെ "അധിസയാ തിരുമണം" എന്ന ഗാനവും, ഗൗതം മേനോന്റെ *[[വിണ്ണൈത്താണ്ടി വരുവായ]]* എന്ന ചിത്രത്തിന്റെ തമിഴ്, തെലുങ്ക്, ഹിന്ദി എന്നീ പതിപ്പുകൾക്ക് വേണ്ടിയും കല്യാണി പാടിയിട്ടുണ്ട്.  കല്യാണി റഹ്മാന്റെ  *വന്ദേമാതാരത്തിന്റെ* ആൽബത്തിലും പാടിയുണ്ട് . കൂടാതെ ശ്രീനിവാസിന്റെ ഉസ്സെലെ എന്ന ആൽബത്തിലെ ഗോപാലകൃഷ്ണ ഭാരതിയുടെ "എപ്പോ വരുവരോ" എന്ന ഗാനത്തിന്റെ പുതിയ പതിപ്പ്  ഉണ്ണികൃഷ്ണനോടോപ്പം കല്യാണി ആലപിച്ചിട്ടുണ്ട്.  

## സ്വകാര്യ ജീവിതം
രാജീവ് മേനോന്റെ അമ്മയാണ് കല്യാണി മേനോൻ. ഛായാഗ്രാഹകനും സംവിധായകനുമാണ് അദ്ദേഹം.     കല്യാണി മേനോനുമായി സംഗീത സംവിധായകൻ എ.ആർ റഹ്മാന്റെ പരിചയഫലമായിട്ടാണ് രാജീവിന്റെ ചില വാണിജ്യ, ചലച്ചിത്ര പ്രോജക്ടുകളിൽ അദ്ദേഹത്തോടൊപ്പം റഹ്മാൻ പ്രവർത്തിച്ചു.   അവരോടുള്ള ആദരസൂചകമായി രാജീവ് മേനോന്റെ കണ്ടുകൊണ്ടേൻ കണ്ടുകൊണ്ടേൻ എന്ന ചിത്രത്തിന്റെ ഓഡിയോ കാസറ്റ് പ്രകാശനചടങ്ങിൽ കമലഹാസനിൽ നിന്നും ആദ്യ കാസറ്റ് സ്വീകരിക്കാൻ ക്ഷണിച്ചത് കല്യാണി മേനോനെയാണ്.  ഐശ്വര്യ റായുടെ സംഗീത ട്യൂട്ടറായി കല്യാണി ഈ ചിത്രത്തിൽ അഭിനയിച്ചിട്ടുമുണ്ട്.  

## ശ്രദ്ധേയമായ ഗാനങ്ങൾ

## അവലംബം

വർഗ്ഗം:1951-ൽ ജനിച്ചവർ
വർഗ്ഗം:കേരളത്തിലെ ഗായകർ
വർഗ്ഗം:തമിഴ് ഗായകർ
വർഗ്ഗം:കന്നഡ ചലച്ചിത്രപിന്നണിഗായകർ
വർഗ്ഗം:ജീവിച്ചിരിക്കുന്നവർ
വർഗ്ഗം:വനിതാ കർണ്ണാടകസംഗീതജ്ഞർ
ഡയാന ഡിസ്നി മില്ലർ

**ഡയാന മേരി ഡിസ്നി മില്ലർ** (ഡിസംബർ 18, 1933 - നവംബർ 19, 2013)വാൾട്ട് ഡിസ്നിയുടെയും അദ്ദേഹത്തിന്റെ ഭാര്യയായ ലില്ലിയൻ ഡിസ്നിയുടെയും (ദത്തെടുത്ത ഒരു മകളെ ഒഴിച്ചുനിർത്തിയാൽ ഉള്ള) ഏകമകൾ ആയിരുന്നു.ഡയാന കുടുംബത്തോടൊപ്പം വാൾട്ട് ഡിസ്നി ഫാമിലി മ്യൂസിയത്തിൻറെ സഹസ്ഥാപകയും വാൾട്ട് ഡിസ്നി ഫാമിലി ഫൌണ്ടേഷന്റെ ബോർഡ് ഓഫ് ഡയറക്ടർമാരുടെ പ്രസിഡന്റായിരുന്നു. വാൾട്ട് ഡിസ്നിയുടെ ജീവിതത്തെക്കുറിച്ചു പഠിക്കാനും ആഘോഷങ്ങൾക്കും സൃഷ്ടിപരതയും നവീകരണവും പ്രോത്സാഹിപ്പിക്കുന്നതിനും പ്രചോദിപ്പിക്കുന്നതിനും വേണ്ടിയായിരുന്നു 2009-ൽ തുറന്ന മ്യൂസിയം ആരംഭിച്ചത്.
## ഇതും കാണുക
*List of celebrities who own wineries and vineyards

## അവലംബം

## പുറം കണ്ണികൾ
*
* Silverado Vineyards site
* Dedication page to Diane Marie Disney Miller by her first cousin Charles Elias Disney 

വർഗ്ഗം:1933-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:അമേരിക്കൻ മനുഷ്യാവകാശപ്രവർത്തകർ
ഷാനി പ്രഭാകരൻ

മലയാള ടെലിവിഷൻ മാധ്യമ പ്രവർത്തകയാണ്&nbsp; **ഷാനി പ്രഭാകരൻ** . ഇന്ത്യാവിഷൻ ചാനലിലൂടെ ടെലിവിഷൻ മാധ്യമരംഗത്തേക്ക് പ്രവേശിച്ചു.
നിലവിൽ മനോരമ ന്യൂസ് അഥവാ എം.എം. ടി.വി. യിൽ ചീഫ്&nbsp; മാധ്യമ പ്രവർത്തക ആയി ജോലി ചെയ്യുന്നു.മനോരമ ന്യൂസിലെ **കൌണ്ടർ പോയിന്റ്** എന്ന വാർത്താ പരിപാടിയിലൂടെ ശ്രദ്ധേയയാണ് ഷാനി  . 

## അവലംബം


വർഗ്ഗം:മലയാള മനോരമ ഗ്രൂപ്പ്
വർഗ്ഗം:മലയാളം പത്രപ്രവർത്തകർ
വർഗ്ഗം:കേരളത്തിലെ പത്രപ്രവർത്തകർ
ഹൈക്ക്യു!!

ഹറുയിച്ചി ഫുറുദാത്തെ എഴുതുകയും, ചിത്രീകരിക്കുകയും ചെയ്ത ഒരു ജാപ്പനീസ് ഷോനെൻ മാങ്ക സീരീസാണ് **ഹൈക്ക്യൂ!!**   (ハイキュー!!,&#x20;*Haikyū!!*, കാൻജി യിൽ നിന്ന് 排球 "വോളീബാൾ"). 2012 ഫെബ്രുവരി മുതലാണ് ഇതിന്റെ ചാപ്റ്ററുകൾ പ്രസിദ്ധീകരിക്കാൻ തുടങ്ങിയത്, ഷുയിഷ എന്ന ജാപ്പനീസ് പ്രസിദ്ധീകരണശാലയാണ് ഇത് പ്രസിദ്ധീകരിക്കുന്നത്. വൺ-ഷോട്ട് രീതിയിലായിരുന്നു ഹൈക്ക്യൂ പ്രസിദ്ധീകരിക്കാൻ ഉദ്ദേശിച്ചിരുന്നത്. 2018 ഡിസംബർ ആയതോടെ മുപ്പത്തി അഞ്ച് വാള്യങ്ങൾ ജപ്പാനിൽ പ്രസിദ്ധകരിച്ചു. വടക്കേ അമേരിക്കയിൽ വിസ് മീഡിയ ആണ് ഈ മാങ്ക യെ ലൈസൻസ് ചെയ്തിരിക്കുന്നത്. 2018 ജനുവരിയിൽ *ഹൈക്ക്യു!!* യുടെ ഏകദേശം 28 മില്ല്യൺ പകർപ്പുകൾ വിറ്റഴിഞ്ഞു.

പ്രൊഡക്ഷൻ ഐ.ജി യുടെ  ഒരു അനിമെ ടെലിവിഷൻ സീരീസ് അഡാപ്റ്റേഷൻ 2014 ഏപ്രിൽ മുതൽ 2014 സെപ്തംബർ വരെ പ്രസിദ്ധീകരിച്ചിരുന്നു. വടക്കേ അമേരിക്കയിൽ ഇതിന് സെന്റായ് ഫിലിംവർക്ക്സാണ് ലൈസൻസ് ചെയ്തിരിക്കുന്നത്. അനിമെ യുടെ രണ്ടാമത്തെ സീസൺ 2015 ഒക്ടോബർ മുതൽ 2016 മാർച്ച് വരെ പ്രസിദ്ധീകരിച്ചു. മൂന്നാമത്തെ സീസൺ 2016 ഒക്ടോബർ മുതൽ 2016 ഡിസംബർ വരെ പ്രസിദ്ധീകരിച്ചു. നാലാമത്തെ സീസൺ 2019 ജംപ് ഫെസ്റ്റ യിൽ വരുന്നുണ്ടെന്ന് അറിയിപ്പ് നൽകി. 
## അവലംബം

## ബാഹ്യ ലിങ്കുകൾ
* Official ''Haikyu!!'' website 
* Official ''Haikyu!!'' Twitter
* Official ''Haikyu!!'' page on the ''Shōnen Jump'' website 
* 
*
 

വർഗ്ഗം:CS1 Japanese-language sources (ja)
വർഗ്ഗം:Articles containing Japanese language text
വർഗ്ഗം:Pages with unreviewed translations
വർഗ്ഗം:മാങ്ക പരമ്പരകൾ
ശാംഭവി സിംഗ്

ഭാരതീയയായ ഒരു ചിത്രകാരിയും പ്രിന്റ്‌മേക്കറും ഇൻസ്റ്റലേഷൻ കലാകാരിയുമാണ് **ശാംഭവി സിംഗ്** (ജനനം.  1966). എൺപതുകളിൽ കലാജീവിതം തുടങ്ങിയ ശാംഭവിയുടെ സൃഷ്ടികളിലധികവും കാർഷിക പ്രമേയത്തിലധിഷ്ഠിതമായതാണ്. ഇന്ത്യയിലും വിദേശത്തും നിരവധി പ്രദർശനങ്ങളിൽ പങ്കെടുത്തിട്ടുണ്ട്. അമൂർത്തവും രൂപപരമല്ലാത്തതുമാണ് അവരുടെ ശൈലി. 
## ജീവിതരേഖ
പാറ്റ്ന ഫൈൻ ആർട്സ് കോളേജിലെ ബിരുദപഠനത്തിനു ശേഷം ബിഹാറിൽ നിന്നും ഡൽഹിയിലെത്തി. കലാകാരൻ സുബോദ് ഗുപ്തയുൾപ്പെടെയുള്ളവർ സഹപാഠികളായിരുന്നു. ഡൽഹി ഫൈൻ ആർട്സ് കോളേജിൽ നിന്നും ബിരുദാനന്തരബിരുദം നേടി. ന്യൂയോർക്കിലെ മ്യൂസിയം ഓഫ് മോഡേൺ ആർട്ടിലുൾപ്പെടെ ശാംഭവിയുടെ സൃഷ്ടികൾ പ്രദർശിപ്പിച്ചിട്ടുണ്ട്.

## കൊച്ചി മുസിരിസ് ബിനാലെ 2018
ലഘുചിത്രം|ശാംഭവി സിംഗിന്റെ മാട്ടി മാ(ഭൂമിദേവി), എന്ന പ്രതിഷ്ഠാപനം
പ്രധാനവേദിയായ ആസ്പിൻവാൾ ഹൗസിലായിരുന്നു  ശാംഭവി സിംഗിന്റെ **മാട്ടി മാ(ഭൂമിദേവി)**, എന്ന പ്രതിഷ്ഠാപനം പ്രദർശിപ്പിച്ചിരുന്നത്. കർഷകരുടെ ദുരിതപൂർണമായ ജീവിതമാണ് ഇതിന്റെ പ്രമേയം. "കർഷകന്റെ ജീവിതത്തിലെ കറുത്ത ഏടാണ് പ്രതിഷ്ഠാപനം പ്രദർശിപ്പിക്കുന്നതെന്ന്" ശാംഭവി പറയുന്നു. അരിവാളുകൾ, വിശറികൾ, ജലഹാരം(തൊട്ടികൾ കൂട്ടിക്കെട്ടി വെള്ളം കോരുന്നതിനുള്ള ഗ്രാമീണ സംവിധാനം) എന്നിവയാണ് ശാംഭവിയുടെ പ്രതിഷ്ഠാപനത്തിലെ പ്രധാന ഭാഗങ്ങൾ. അരിവാളിലൂടെ
കർഷകന്റെ ദുരിതത്തെയും അവന്റെ പോരാട്ട വീര്യത്തെയും ശാംഭവി കാണിച്ചു തരുന്നു. വിശറി കർഷകന് ആശ്വാസം പകരുന്നതാണ്. അരിവാളിനെ പ്രതിരോധത്തിന്റെ പ്രതീകമാക്കുന്നതു പോലെ തന്നെ ജലഹാരത്തെ മൺമറഞ്ഞ് പോയ വിത്തുകളുടെ തിരിച്ചു വരവിനെ കാണിക്കുന്നു.

## അവലംബം

## പുറം കണ്ണികൾ
* Artforum, ''Shambhavi Singh,'' March 2015.
* Art India, ''Perhaps the Plaintive Numbers Flow,'' January 2015.
* Talwar Gallery, ''Lullaby'', exhibition catalogue.
* Singapore Tyler Print Institute, ''Lonely Furrow'' , exhibition catalogue.
* The Indian Express, ''Taking Seed at MoMA'', May 2012.
* Tehelka, ''The Dark Horse at MoMA'' , March 2012.
* The Hindu, ''When art and nature intersect'', November 2011.
* Livemint, ''The Cosmos in a Pot: Artist Shambhavi Singh Explores Her Inspirations'', May 2008.

വർഗ്ഗം:ഭാരതീയ ചിത്രകാരികൾ
വർഗ്ഗം:കൊച്ചി-മുസിരിസ് ബിനാലെ 2018
വർഗ്ഗം:1966-ൽ ജനിച്ചവർ
റെഡ് ക്വീൻ (ത്രൂ ദ ലുക്കിങ്-ഗ്ലാസ്)

ലൂയിസ് കരോളിന്റെ **ത്രൂ ദ ലുക്കിങ്-ഗ്ലാസ്** എന്ന ഫാന്റസി നോവലിലെ ഒരു സാങ്കല്പിക കഥാപാത്രമാണ് **റെഡ് ക്വീൻ**. അദ്ദേഹത്തിൻറെ മുൻകാല പുസ്തകമായ ആലീസ്സ് അഡ്വെഞ്ചേഴ്സ് ഇൻ വണ്ടർലാൻഡിൽ നിന്ന് ക്വീൻ ഓഫ് ഹാർട്ട്സുമായി റെഡ് ക്വീൻ പലപ്പോഴും ആശയക്കുഴപ്പം സൃഷ്ടിക്കാറുണ്ട്. ഇവ രണ്ടും വ്യത്യസ്തമാണ്.
## അവലോകനം
ചെസ്സ് കളിയുടെ പ്രാതിനിധ്യം എന്ന നിലയിൽ, റെഡ് ക്യൂൻ എന്ന കഥാപാത്രത്തെ ഒരു എതിരാളി ആയിട്ടാണ് കാണുന്നത്. ആലിസിനെ എതിർക്കുന്ന  രാജ്ഞിയെന്ന നിലയിൽ ഒരു വശത്ത് റെഡ് ക്വീൻ ഈ കഥയിലെ ഒരു വിരുദ്ധ കഥാപാത്രമായി കണക്കാക്കാം. ഇതൊക്കെയാണെങ്കിലും അവരുടെ പ്രാരംഭ ഏറ്റുമുട്ടൽ സൗഹാർദ്ദപരമാണ്. റെഡ് ക്വീൻ ചെസ്സ് ചട്ടങ്ങളിൽ സ്ഥാനക്കയറ്റത്തെക്കുറിച്ച് വിവരിക്കുന്നു. തുടക്കത്തിൽത്തന്നെ ഒരു കാലാളിനെ പുറത്താക്കികൊണ്ട് ആലിസിന് രാജ്ഞിയെ ലഭിച്ചു കൊണ്ട് ബോർഡിന്റെ എതിർവശത്ത് എട്ടാം സ്ക്വയറിലേക്ക് എത്തുന്നു. ചെസ് കളിയിൽ ഒരു രാജ്ഞിയായി, റെഡ് ക്വീനിന് വളരെ വേഗത്തിലും അനായാസമായും സഞ്ചരിക്കാനാകുന്നു.

## അവലംബം

## കൂടുതൽ വായനയ്ക്ക്
* Bell, G. (1982). The Masterpiece Of Nature: The Evolution and Genetics of Sexuality. University of California Press, Berkeley, 378 pp.
* Lewis Carroll. 1960 (reprinted). The Annotated Alice: Alice's Adventures in Wonderland and Through the Looking-Glass, illustrated by J. Tenniel, with an Introduction and Notes by M. Gardner. The New American Library, New York, 345 pp. *Through the Looking-Glass and What Alice Found There*. Lib.virginia.edu 
* Dawkins, R. & Krebs, J. R. (1979). Arms races between and within species.  Proceedings of the Royal society of London, B 205, 489–511.
* Francis Heylighen (2000): "The Red Queen Principle", in: F. Heylighen, C. Joslyn and V. Turchin (editors): Principia Cybernetica Web (Principia Cybernetica, Brussels), Pespmc1.vub.ac.be 
* Pearson, Paul N. (2001) Red Queen hypothesis *[[Encyclopedia of Life Sciences]]*, Els.net 
* Ridley, M. (1995) *The Red Queen: Sex and the Evolution of Human Nature*, Penguin Books, 
* Leigh Van Valen. (1973). "A new evolutionary law". Evolutionary Theory 1: 1—30.
* Vermeij, G.J. (1987). Evolution and escalation: An ecological history of life. Princeton University Press, Princeton, NJ.

വർഗ്ഗം:സാങ്കല്പിക രാജ്ഞിമാർ
വർഗ്ഗം:ഇംഗ്ലീഷ് നോവലുകൾ
വർഗ്ഗം:നാടോടിക്കഥകൾ
നൊക്റ്റ്യൂൺ ഇൻ ബ്ലാക്ക് ആൻഡ് ഗോൾഡ് - ദ ഫാളിങ് റോക്കറ്റ്

ജെയിംസ് അബോട്ട് മക്നീൽ വിസ്ലർ 1875-ൽ വരച്ച എണ്ണച്ചായാചിത്രമാണ് **നൊക്റ്റ്യൂൺ ഇൻ ബ്ലാക്ക് ആൻഡ് ഗോൾഡ് - ദ ഫാളിങ് റോക്കറ്റ്.** ഡെട്രോയിറ്റ് ഇൻസ്റ്റിറ്റ്യൂട്ട് ഓഫ് ആർട്ട്സിൽ ഈ ചിത്രം സംരക്ഷിച്ചിരിക്കുന്നു. പിയറി ജൂൾസ് തിയോഫൈൽ ഗൗട്ടിയർ, ചാൾസ് ബാഡിലൈയർ എന്നിവരുടെ ആശയം രൂപപ്പെടുത്തി ചിത്രീകരിച്ച ഈ ചിത്രം ആർട്ട് ഫോർ ആർട്ട്സ് സേക്ക് പ്രസ്ഥാനത്തിൻറെ ഉദാഹരണമായി വരച്ചിരിക്കുന്നു.  
## അവലംബം

*Prideaux, Tom. *The World Of Whistler*. New York: Time-Life Books, 1970.

വർഗ്ഗം:ഡിട്രോയിറ്റ് ഇൻസ്റ്റിറ്റ്യൂട്ട് ഓഫ് ആർട്ടിലെ ചിത്രങ്ങൾ
കൃഷ്ണ പ്രഭ

**കൃഷ്ണ പ്രഭ**  ഒരു ഇന്ത്യൻ ചലച്ചിത്ര അഭിനേത്രിയാണ്. കൃഷ്ണ പ്രഭ ക്ലാസിക്കൽ ആൻഡ് സിനിമാറ്റിക് പ്രൊഫഷണൽ നർത്തകി ആണ്.  സംവിധായകൻ ബി. ഉണ്ണികൃഷ്ണന്റെ *[[മാടമ്പി (ചലച്ചിത്രം)|മാടമ്പി]]* (2008) എന്ന ചിത്രത്തി*ലൂടെ*  മലയാളചലച്ചിത്ര രംഗത്തേക്ക് കടന്നു.  ജീത്തു ജോസഫ് സംവിധാനം ചെയ്ത ലൈഫ് ഓഫ് ജോസൂട്ടി  എന്ന ചിത്രത്തിൽ മോളികുട്ടി എന്ന കഥാപാത്രത്തെ അവതരിപ്പിച്ചു  .  2009 ൽ മികച്ച വനിതാ കോമഡി അഭിനേതാവായി ജെയ്സി ഡാനിയൽ ഫൗണ്ടേഷൻ അവാർഡ് സ്വീകരിച്ചു.  കൂടാതെ കൃഷ്ണ പ്രഭ മിനിസ്ക്രീനിൽ സജീവമായി.  

## മുൻകാല ജീവിതം
1987 ൽ എറണാകുളം ജില്ലയിലെ സുധീന്ദ്ര ആശുപത്രിയിൽ കളമശ്ശേരി എച്ച്എംടിയിലെ മെക്കാനിക്കൽ എൻജിനീയർ സി.ആർ.പ്രഭാകരൻ നായരുടെയും ഷീലാ പ്രഭാകരൻ നായരുടെയും മകളായി ജനിച്ചു.  സെന്റ് ജോസഫ് കളമശ്ശേരിയിൽ നിന്നും പ്രാഥമിക വിദ്യാഭ്യാസം പൂർത്തിയാക്കി, തേവര സേക്രഡ് ഹാർട്ട്സ് കോളേജ് കൊച്ചിയിൽ നിന്ന് ഹ്യുമാനിറ്റീസിൽ ഹയർ സെക്കൻഡറി വിദ്യാഭ്യാസം നേടി.  മോഹിനിയാട്ടം , കുച്ചിപ്പുടി , നാടകം, മാർഗ്ഗം കളി എന്നിവയുടെ പ്രാവണ്യം മൂലം ഭരതനാട്യത്തിൽ ഡിപ്ലോമ സർട്ടിഫിക്കറ്റ് ലഭിച്ചു. 3 വയസ്സിൽ, കൃഷ്ണ പ്രബ ക്ലാസിക്കൽ നൃത്തം കലാമണ്ഡലം സുഗംധി യുടെ ശീക്ഷണത്തിൽ നിന്ന് പഠിചു ,  കൃഷ്ണ പ്രബയുടെ ആദ്യ ഗുരു ആണ് കലാമണ്ഡലം സുഗംധി. &nbsp;   
&#x5B; *[[വിക്കിപീഡിയ:Citation needed|<span title="This claim needs references to reliable sources. (July 2017)">അവലംബം ആവശ്യമാണ്</span>]]* &#x5D;

## കരിയർ
സംസ്ഥാനതല യുവജനോത്സവം മത്സരങ്ങളിൽ നിരവധി അവാർഡുകൾ പ്രഭാ കരസ്ഥമാക്കി.  മനോജ് ഗിന്നസിന്റെ കൊച്ചിൻ നവോദയ ട്രൂപ്പിൽ കൃഷ്ണപ്രഭ നർത്തകിയായി.  ഏഷ്യാനെറ്റ് ടിവി ചാനലിൽ ഒരു കോമഡി ഷോയുടെ ഷൂട്ടിംഗ് വേളയിൽ സാജൻ പള്ളുരുത്തിയുടെ കൂടെയും പ്രജോധുമായി അഭിനയിച്ചു.  ബി ഉണ്ണികൃഷ്ണന്റെ സിനിമയിൽ അരങ്ങേറ്റം കുറിച്ചതിനുശേഷം കൃഷ്ണപ്രഭ നിരവധി ചലച്ചിത്രങ്ങളിൽ അഭിനയിച്ചു. മലയാളചലച്ചിത്രങ്ങളായ *[[നത്തോലി ഒരു ചെറിയ മീനല്ല]]* (2013), ലൈഫ് ഓഫ് ജോസൂട്ടി (2015) കഥാപാത്രങ്ങൾ പ്രശംസ നേടി.  2014 ൽ കാവ്യ മാധവനും രമേഷ് പിഷാരടിയും ഉൾപ്പെടെയുള്ളവർ ഷീ ടാക്സിയിലെ കഥാപാത്രത്തെ "ബോയിംഗ് ബോയിംഗിൽ സുകുമാരിയുമായി  സാമ്യമുള്ളതയി പറഞ്ഞത്  പ്രത്യേക അംഗീകരമായി അവർ അഭിപ്രായപ്പെട്ടു.   2017 ൽ ഒരു കൂട്ടം അവാർഡ് ജേതാക്കളായ വിദ്യാർത്ഥികൾക്കൊപ്പം . സിനിമാ നടി ഗായത്രി സംവിധാനം ചെയ്ത രാധാ മാധവം എന്ന നൃത്തനാടകത്തിൽ  കൃഷ്ണ പ്രഭ പ്രവർത്തിച്ചു. 

### ഫിലിം

### ടെലിവിഷൻ സീരിയലുകൾ

* 
* ആകാശദ്ദൂത് - സൂര്യ ടിവി 
* ട്വന്റി ട്വന്റി വൺ - ഏഷ്യാനെറ്റ്
* സിനിമാല - ഏഷ്യാനെറ്റ്
* എൻകിലും എന്റെ ഗോപാലകൃഷ്ണ - ഏഷ്യാനെറ്റ് 
* മുകേഷ് കഥകൾ  - കൈരളി ടി.വി 
* ദേവീ മഹാത്മ്യം  - ഏഷ്യാനെറ്റ് 
* ശ്രീ മഹാഭാഗവതം  ഏഷ്യാനെറ്റ് 
* കനൽ കിരീടം  ഏഷ്യാനെറ്റ്
* അലാവുദീന്റെ അത്ഭുതവിളക്ക് ഏഷ്യാനെറ്റ്
* ലൈഫ് ഈസ്‌ ബ്യൂട്ടിഫുൾ 2  ഏഷ്യാനെറ്റ് 
* സ്‌നേഹവീട് (സൂര്യ ടി വി)
* കളിവീട് (സൂര്യ ടി വി)
* ഭാവന (സൂര്യ ടി വി)
* മീനുസ് കിച്ചൻ (മഴവിൽ മനോരമ)

## മറ്റുള്ളവ
* നന്മയുടെ നക്ഷത്രങ്ങൾ (ടെലിഫിലിം)- കൈരളി ടി.വി
*സുഹറയും സുഹാസിനിയും (ടെലിഫിലിം )
* താരോത്സവം (റിയാലിറ്റി ഷോ) - കൈരളി ടിവി, പാർട്ടിസിപ്പന്റ് 
* ശുഭരാത്രി (ടോക്ക് ഷോ) - ജീവൻ ടിവി, ആങ്കർ 
* ചിൽ ബൊൽ (കുക്കറി ഷോ) - ഏഷ്യാനെറ്റ്, അവതാരിക  
* താമശ ബസാർ (കോമഡി ടോക്ക് ഷോ) -സീ കേരളം, ഹണി

## അവാർഡുകൾ

* 2009: മികച്ച സ്ത്രീ കോമഡി അഭിനേത്രിക്കുള്ള ജെസി ഡാനിയൽ ഫൗണ്ടേഷൻ അവാർഡ് 

## References


## External links

* 
* 
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:1987-ൽ ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:Pages with unreviewed translations
കെ.വി. കുഞ്ഞിരാമൻ

കേരളത്തിലെ രാഷ്ട്രീയ പ്രവർത്തകനും സി.പി.ഐ.എം. നേതാവുമാണ് **കെ. വി. കുഞ്ഞിരാമൻ**.

## തിരഞ്ഞെടുപ്പുകൾ

വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭാംഗങ്ങൾ
മഡോണ ആൻറ് ചൈൽഡ് കിസ്സിങ്

ഫ്ലെമിഷ് നവോത്ഥാന കലാകാരനായിരുന്ന ക്വെന്റിൻ മാറ്റ്സിസ് വരച്ച 1520-ലെ പാനലിലെ എണ്ണച്ചായചിത്രമാണ് **മഡോണ ആൻറ് ചൈൽഡ് കിസ്സിങ്.** റിജ്ക്സ്മ്യൂസിയം ശേഖരത്തിലാണ് ഈ ചിത്രം കാണപ്പെടുന്നത്. 

## പെയിൻറിംഗ്
ചിത്രത്തിൽ ഒരു നദിക്കരികിൽ ഒരു കോട്ടയുടെ ദൃശ്യം കാണാവുന്ന തരത്തിൽ ജന്നലിനരികിൽ അകത്ത് മറിയ അലങ്കാരപ്പണിചെയ്ത സിംഹാസനത്തിലിരുന്നു കൊണ്ട് അവരുടെ കുഞ്ഞിനെ ചുംബിക്കുന്നു. അവരുടെ വലതു കൈയിൽ രണ്ട് ചെറിപ്പഴം പിടിച്ചിരിക്കുന്നു. കൈവരിപോലെ തോന്നിക്കുന്ന ഭാഗത്ത് മുന്തിരിക്കുല (ദിവ്യകാരുണ്യത്തിന്റെ വീഞ്ഞു പരാമർശിച്ചുകൊണ്ട്), ആപ്പിൾ (മനുഷ്യന്റെ പതനത്തിന്റെ പ്രതീകം) എന്നിവയും കാണാം.
## ചിത്രശാല

File:Madonna of the Cherries - Ringling.jpg|*മഡോണ ഓഫ് ദി ചെറീസ്*, ജോൺ, മോബിൾ റിംഗ്ലിംഗ് മ്യൂസിയം ഓഫ് ആർട്ട് (1936 ൽ ഏറ്റെടുത്തു)
File:The madonna of the cherries, by Quinten Massys.jpg|*ദി മഡോണ ഓഫ് ദി ചെറീസ്*, പതിപ്പ് മുമ്പ് ബെർണേർട്ട് വാൻ ഓർലിയുടെതാണെന്ന് ആരോപണമുന്നയിച്ചിരുന്നു. 2015 ജനുവരി 29 ന് ചിത്രം വിറ്റു.
File:Studio of quentin metsys the madonna of the cherries d5916241g.jpg|*ദി മഡോണ ഓഫ് ദി ചെറീസ്*, പതിപ്പ് മുമ്പ് മെറ്റ്സിസിന്റേതാണെന്ന് ആരോപണമുന്നയിച്ചിരുന്നു. 2015 ജൂലൈ 9 ന് 254,500 ഡോളറിന് വിറ്റു.
File:Follower of Quentin Matsys -Madonna of the Cherries.jpg|1931-ൽ പ്രഷ്യയിലെ പ്രിൻസ് ഫ്രീഡ്രിക്ക് ലിയോപോൾഡിന്റെ ശേഖരത്തിൽ നിന്ന് വിറ്റ പതിപ്പ് 


## അവലംബം

* SK-A-247 painting record on museum website

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ദീനദയാൽ ഉപാദ്ധ്യായ ഗ്രാമീണ കൗശല്യ യോജന

ഭാരത സർക്കാർ കേന്ദ്ര ഗ്രാമവികസന മന്ത്രാലയം വഴി നടപ്പിലാക്കുന്ന ഒരു യുവജന തൊഴിൽദാന പദ്ധതിയാണ് **ദീനദയാൽ ഉപാദ്ധ്യായ ഗ്രാമീണ കൗശല്യ യോജന** (**Deen Dayal Upadhyaya Grameen Kaushalya Yojana**, **DDU-GKY**). ദീനദയാൽ ഉപാദ്ധ്യായയുടെ 98ാമത് ജന്മ വാർഷികമായ 2014 സപ്തംബർ 25 ന് കേന്ദ്രമന്ത്രിമാരായ നിതിൻ ഗഡ്കരിയും വെങ്കയ്യ നായിഡുവും ആണ് പദ്ധതി ഉദ്ഘാടനം ചെയ്തത്. ദേശീയ ഗ്രാമീണ ഉപജീവന മിഷന്റെ ഭാഗമായ ഈ പദ്ധതി, നിർദ്ധനരായ യുവജനങ്ങൾക്ക് തൊഴിൽ വൈദഗ്ദ്യ പരിശീനവും തൊഴിലും നൽകി ഒരു ഉപജീവന മാർഗ്ഗം പ്രദാനം ചെയ്യുകവഴി, ദാരിദ്ര്യ നിർമാർജ്ജനമാണ് ലക്ഷ്യമിടുന്നത്.  15 നും 35 നും ഇടയിൽ പ്രായമുള്ളവരാണ് പദ്ധതിയുടെ ഗുണഭോക്താക്കൾ. സ്ത്രീകൾ, ഭിന്നശേഷിയുള്ളവർ, പ്രാക്തന ഗോത്ര വിഭാഗക്കാർ എന്നിവർക്ക് 45 വയസ്സുവരെയാണ് പ്രായപരിധി.
## സവിശേഷതകൾ
*വിദ്യാഭ്യാസ യോഗ്യതയ്ക്കും അഭിരുചിക്കം അനുസരിച്ചുമുള്ള പരിശീലനം
*പരിശീലനവും അനുബന്ധ ചെലവുകളും പൂർണമായും സൗജന്യം
*മൂന്ന് മാസം മുതൽ പന്ത്രണ്ട് മാസം വരെയുള്ള NCVT/SSC സർട്ടിഫൈഡ് കേഴ്സുകൾ
*പരിശീലനം നേടിയവരെ തൊഴിൽ ദാദാക്കളുമായി ബന്ധിപ്പിച്ച് തൊഴിൽ നേടിക്കൊടുക്കുന്നു
*തൊഴിൽ നേടിയതിനുശേഷമുള്ള പിന്തുണ

## സാമൂഹിക സാമ്പത്തിക ഉൾപ്പെടുത്തൽ
ഈ പദ്ധതിയുടെ മറ്റൊരു പ്രത്യേകതയാണ് സാമൂഹിക സാമ്പത്തിക ഉൾപ്പെടുത്തൽ. എസ്.സി. -26%, എസ്.റ്റി.-4%, ന്യൂനപക്ഷം-60%, പൊതുവിഭാഗം - 10% എന്ന അനുപാതത്തിലാണ് ഗുണഭോക്താക്കളെ തിരഞ്ഞെടുക്കുന്നത്.
## അവലമ്പങ്ങൾ

വർഗ്ഗം:ഭാരതസർക്കാരിന്റെ ക്ഷേമപദ്ധതികൾ
വർഗ്ഗം:ഭാരതസർക്കാരിന്റെ ഗ്രാമവികസനപദ്ധതികൾ
വിജാഗിരി സന്ധി

വിജാഗിരി പോലെ ഒരു ഭാഗത്തേക്ക് മാത്രം ചലിപ്പിക്കാൻ കഴിയുന്നു. ഉദാഹരണം: കൈമുട്ട്, കാൽമുട്ട്.
ക്വില്ലജ ബ്രസീലെൻസിസ്

ക്വില്ലജ ജനുസ്സിൽപ്പെട്ട ഈ സസ്യം ബ്രസീലിയൻ സ്വദേശിയാണ്. ക്വില്ലജേസീ കുടുംബത്തിലെ സപുഷ്പികളായ ഇവ നിത്യഹരിത വൃക്ഷമാണ്.

## അവലംബം

## പുറം കണ്ണികൾ
* 
* 

വർഗ്ഗം:ബ്രസീലിലെ സസ്യങ്ങൾ
വർഗ്ഗം:ക്വില്ലജേസീ
ക്വില്ലജേസീ

ക്വില്ലജേസീ സപുഷ്പികളുടെ ഒരു കുടുംബമാണ്. ക്വില്ലജ ബ്രസീലെൻസിസ്, ക്വില്ലജ സാപോനാരിയ എന്നീ രണ്ട് നിലനില്ക്കുന്ന സ്പീഷീസുകളും ഒരു ഫോസിൽ സ്പീഷീസ് ഡകോട്ടാൻതസ് കോർഡിഫോമിസ് മാത്രമാണ് ഈ ജീനസിൽ കാണപ്പെടുന്നത്.

## അവലംബം

വർഗ്ഗം:സസ്യകുടുംബങ്ങൾ
വർഗ്ഗം:ക്വില്ലജേസീ
ഹിസ്റ്റോറിക് മീറ്റിംഗ്

രാജാ രവിവർമ്മ രചിച്ച ഒരു എണ്ണച്ചായ ചിത്രമാണ് **ഹിസ്റ്റോറിക് മീറ്റിംഗ്**.  രവി വർമ്മ കോയി തമ്പുരാൻ എന്ന് ഒപ്പിട്ടിരിക്കുന്ന ചിത്രത്തിന് 42 x 57 ഇഞ്ച്, അഥവാ 106 x 146 സെ.മീ വലിപ്പമുണ്ട്.   തിരുവിതാംകൂർ മഹാരാജാവായിരുന്ന ആയില്യം തിരുനാളും സഹോദരൻ വിശാഖം തിരുനാളും ചേർന്നു മദ്രാസ് ഗവർണർ ജനറലായിരുന്ന റിച്ചഡ് ഗ്രെൻവില്ലിനെ സ്വീകരിക്കുന്നതാണു ചിത്രത്തിലെ പ്രമേയം. ഗവർണറുടെ കൈപിടിച്ചിരിക്കുന്നത് വിശാഖം തിരുനാളാണ് . മഹാരാജാവ് സഹോദരന്റെ പിന്നിലായാണു നിൽക്കുന്നത്. തിരുവിതാംകൂറിലെ പ്രമുഖ ജന്മിയായിരുന്ന കണ്ടമത്ത് കേശവപിള്ളയെയും ചിത്രത്തിൽ കാണാം.  തിരുവനന്തപുരത്ത് വള്ളക്കടവ് ബോട്ടുപുരയിലാണു ഗവർണർ  വന്നിറങ്ങിയത്. രാജഭരണകാലത്തു കച്ചവട ആവശ്യത്തിനായി വള്ളങ്ങൾ വന്നിരുന്നതും  രാജകുടുംബാംഗങ്ങൾ ഉല്ലാസ യാത്ര പോയിരുന്നതും ഇവിടെനിന്നാണ്. 

## ചരിത്രം
ഗവർണർക്കു സമ്മാനിച്ച ചിത്രം അദ്ദേഹത്തിന്റെ മകൾ മേരി മോർഗൻ ഗ്രെൻവില്ലിൽ നിന്ന് ബക്കിങ്ങാംഷയർ കൗണ്ടി കൗൺസിൽ ഓഫീസിലെത്തി. 2007ൽ ലണ്ടനിൽ നടന്ന ലേലത്തിൽ 6 ലക്ഷം പൗണ്ടിന് അജ്ഞാത വ്യക്തി പെയിന്റിങ്ങ് വാങ്ങി. അവിടെ നിന്ന് നീരവ് മോദിയുടെ കൈവശം എത്തിച്ചേർന്നതായി കരുതപ്പെടുന്നു.   2019 ൽ ഈ കലാസൃഷ്ടി നീരവ് മോദിയുടെ ശേഖരത്തിൽനിന്ന് ആദായനികുതി വകുപ്പ് ലേലത്തിനു വച്ചു.
## അവലംബം


വർഗ്ഗം:രാജാ രവിവർമ്മ വരച്ച ചിത്രങ്ങൾ
വർഗ്ഗം:തിരുവിതാംകൂറിന്റെ ചരിത്രം
വർഗ്ഗം:തിരുവിതാംകൂറിന്റെ രാജാക്കന്മാർ
കലാൻചോ ബ്ലോസ്ഫെൽഡിയാന

ക്രാസ്സുലേസീ കുടുംബത്തിലെ ഒരു ഹെർബേഷ്യസ് സസ്യം ആയ **കലാൻചോ ബ്ലോസ്ഫെൽഡിയാന** വീട്ടിനുള്ളിൽ വളർത്തുന്ന ഒരു സസ്യം ആണ്. കലാൻചോ ജനുസ്സിൽപ്പെട്ട ഈ സസ്യം മഡഗാസ്കർ സ്വദേശിയാണ്. **ഫ്ലേമിംഗ് കാറ്റി, ക്രിസ്മസ് കലാൻചോ, ഫ്ലോറിസ്റ്റ് കലാൻചോ,**  **മഡഗാസ്കർ വിഡൗസ്-ത്രിൽ** എന്നീ ഇംഗ്ലീഷ് പേരുകളിലാണ് ഇത് അറിയപ്പെടുന്നത്.

## അവലംബം

വർഗ്ഗം:മഡഗാസ്കറിലെ സസ്യജാലങ്ങൾ
വർഗ്ഗം:ഉദ്യാന സസ്യങ്ങൾ
വർഗ്ഗം:കലാൻചോ
വർഗ്ഗം:കേരളത്തിലെ സസ്യജാലം
നൗറ ബിൻത് അബ്ദു റഹ്മാൻ അൽ സഊദ്

ആധുനിക സൗദി അറേബ്യയുടെ സ്ഥാപകൻ ആയ ഇബ്ൻ സഊദ് എന്നറിയപ്പെടുന്ന **അബ്ദുൽ അസീസ് രാജാവിന്റെ** സഹോദരിയാണ് **നൗറ ബിൻത് അബ്ദു റഹ്മാൻ അൽ സഊദ്**

## ബന്ധങ്ങളും പ്രവർത്തനങ്ങളും
വലിയ വിജ്ഞാനവും അറിവും ഉള്ള ഒരു വന്നതായിരുന്നു നൗറാ. അബ്ദുൾ അസീസ് രാജാവും , സഹോദരി നൗറാ എന്നിവർ തമ്മിൽ വളരെ അടുപ്പത്തിൽ ആയിരുന്നു . "**ഞാൻ നൌറയുടെ സഹോദരനാണ്**" എന്ന്  പല അവസരങ്ങളിലും  രാജാവ് പരസ്യമായി സ്വയം വെളിപ്പെടുത്തിയിരുന്നു. 

രാജാധികാരം നഷ്ടപ്പെട്ട്  കുവൈത്തിലേക്ക് പലായനം ചെയ്തു  ജീവിതം നയിക്കുന്ന സമയത്ത് രാജ്യത്തിന്റെ നേതൃത്വം വീണ്ടെടുക്കാൻ അവർ സഹോദരനെ പ്രോത്സാഹിപ്പിച്ചു. ആ കാലഘട്ടത്തിലും എഴുതുവാനും വായിക്കുവാനും പഠിച്ച  ഏതാനും സ്ത്രീകളിൽ ഒരാളായിരുന്നു അവർ. അവരുടെ  ആകർഷകത്വ വ്യക്തിത്വവും ശക്തമായ രാഷ്ട്രീയ ആശയങ്ങളും നിരവധി സുപ്രധാന വിഷയങ്ങളെക്കുറിച്ചുള്ള അഭിപ്രായങ്ങളും  രാജാവ് ശ്രദ്ധിച്ചു.  ഒടുവിൽ, രാജാവിന്റെ  പ്രധാന ഉപദേശകരിൽ ഒരാളായിത്തീർന്നു.തികഞ്ഞ  പുരോഗമനവാദിയായ അവർ   ടെലഫോൺ ആദ്യമായി രാജ്യത്തിനു പരിചയപ്പെടുത്തിയപ്പോൾ പല ഇസ്ലാമിക പണ്ഡിതന്മാരും ഇത് നിരസിച്ചപ്പോൾ  അത് ഒരു അത്ഭുതകരമായ ഉപകരണമാണെന്ന് വാദിച്ചു ,ഇതില്ലാതെ ജീവിക്കാൻ കഴിയാത്ത ഒരു കാലം വരുമെന്ന ദീർഘ വീക്ഷണത്തോടെ രാജ്യത്തിൽ ടെലിഫോൺ സംവിധാനം ഏർപ്പെടുത്താൻ  രാജാവിനെ പ്രേരിപ്പിച്ചു  . ഇതുകൂടാതെ നൗറ  പാവപ്പെട്ട അനാഥകളുടെ ആദ്യ ചാരിറ്റി പദ്ധതിയുടെ സ്ഥാപകയും  ആയിരുന്നു.അക്കാലത്തെ അറേബ്യൻ ഉപദ്വീപിലെ ഏറ്റവും ആകർഷണീയവും പ്രാധാന്യവുമായ വ്യക്തിത്വം ഉള്ള വനിതകളിൽ ഒരായി കണക്കു കൂട്ടപ്പെട്ടു 

## സ്വകാര്യ ജീവിതം
സഊദ് രാജവംശത്തിലെ തന്നെ  **അൽ  കബീർ** എന്ന അപാര നാമധേയത്തിൽ അറിയപ്പെട്ടിരുന്ന 1882-ൽ റിയാദിൽ ജനിച്ച **സഊദ് ബിൻ അബ്ദുൾ അസീസ് ബിൻ സൗദ് ബിൻ ഫൈസലിനെ** നൗറ  വിവാഹം കഴിച്ചു. 1989 ൽ അദ്ദേഹം അന്തരിച്ചു. നൗറാ മുഹമ്മദ്, ഹസ്സ,  ഫൈസൽ രാജാവിന്റെ മൂന്നാമത്തെ ഭാര്യ ആയിരുന്ന അൽ ജൗഹറ  എന്നിവരാണ് മക്കൾ . സൗദി അറേബ്യയിലെ പ്രശസ്തമായ **അൽ മറായി**  ഡയറി ഫുഡ് കമ്പനി ഉടമ  **സുൽത്താൻ  ബിൻ  മുഹമ്മദ്  ബിൻ  സഊദ്  അൽ  കബീർ**  പൗത്രനാണ് . 

## സ്മാരകം
പ്രിൻസസ് നൗറ യൂണിവേഴ്സിറ്റി  2008 ൽ അബ്ദുള്ള രാജാവ് ഈ മഹതിയുടെ  ഓർമ്മക്കുറിപ്പായി നിർമിച്ചതാണ് .  50,000  ഓളം വിദ്യാർത്ഥിനികൾക്ക് പഠന  സൗകര്യമുള്ള പ്രിൻസസ് നൗറ യൂണിവേഴ്സിറ്റി ലോകത്തിലെ  വലിയ സർവകലാശാലകളിൽ ഒന്നായി കണക്കാക്കപ്പെടുന്നു . 

## അവലംബം

വർഗ്ഗം:സൗദി വനിതകൾ
വർഗ്ഗം:സൗദി അറേബ്യ
വർഗ്ഗം:സർവ്വകലാശാലകൾ
വർഗ്ഗം:സൗദ് രാജകുടുംബം
പുതുക്കുളം നാഗരാജക്ഷേത്രം

തൊടുപുഴയ്ക്ക് സമീപം മണക്കാട് തൊടുപുഴയാറിന്റെ കരയിൽ സ്ഥിതിചെയ്യുന്ന ഒരു ക്ഷേത്രമാണ് **പുതുക്കുളം നാഗരാജക്ഷേത്രം**. പടിഞ്ഞാറോട്ട് ദർശനമായ ക്ഷേത്രത്തിലെ പ്രധാനപ്രതിഷഠ ഭഗവതിയാണ്. പ്രധാന ശ്രീകോവിലിൽ മൂന്ന് വാതിലുകളിൽക്കൂടി പത്തോളം ദേവതമാർ ദർശനം നൽകുന്നു. തെക്കുവശത്തെ നാഗരാജ നടയ്ക്കാണ് പ്രാധാന്യം. ഒരേ ശ്രീകോവിലിൽ നാഗരാജാവ്, നാഗയക്ഷി, കരിനാഗം, കുഴിനാഗം, ഭഗവതി, ഭദ്രകാളി, ഭുവനേശ്വരി, ശാസ്താവ്, ഗണപതി മുതലായ മൂർത്തികൾ കുടികൊള്ളുന്നു. കന്നിമാസത്തിലെ ആയില്യം മകം മഹോത്സവം, പത്താമുദയം എന്നിവ സമുചിതമായി ആഘോഷിക്കുന്നു.
ഇന്ത്യൻ ഗ്രാൻഡ് മുഫ്തി

ഇന്ത്യയിലെ ഒരു ബറേൽവി മുസ്‌ലിം നേതാവാണ് **ഇന്ത്യൻ ഗ്രാൻഡ് മുഫ്തി** (അഥവാ **ഗ്രാൻഡ് മുഫ്തി ഓഫ് ഇന്ത്യ**). ഇന്ത്യയിലെ ബറേൽവി വിഭാഗം മുസ്ലിംകളാണ് ഇന്ത്യൻ ഗ്രാൻഡ് മുഫ്തിയെ അവരോധിക്കുന്നത്. കാന്തപുരം എ.പി. അബൂബക്കർ മുസ്‌ലിയാരാണ് നിലവിൽ ഈ സ്ഥനത്ത് ഉള്ളത്. അതേ സമയം ഗ്രാൻഡ് മുഫ്തി എന്ന പദവിയെ ദയൂബന്ദികൾ, അഹ്‌ലെ ഹദീസുകാർ, ജമാഅത്തെ ഇസ്‌ലാമി ഹിന്ദ്, കേരള മുജാഹിദ് പ്രസ്ഥാനം, ഇ.കെ.വിഭാഗം സമസ്ത എന്നിവർ അംഗീകരിച്ചിട്ടില്ല. 2019 ഫെബ്രുവരി 24ന് ഡൽഹിയിലെ രാംലീല മൈതാനിയിൽ നടന്ന ചടങ്ങിൽ വെച്ച് ബറേൽവി സംഘടനകളാണ് കാന്തപുരത്തെ *ഇന്ത്യൻ ഗ്രാൻഡ് മുഫ്തിയായി* പ്രഖ്യാപിച്ചത്. വിവിധ പ്രദേശങ്ങളിൽനിന്നായി നൂറിൽ പരം നേതാക്കൾ ചടങ്ങിനെത്തിയിരുന്നു. 2018 ജൂലൈയിൽ മരണപ്പെട്ട ശൈഖ് അഖ്തർ റസാ ഖാൻ ബറേൽവി ആയിരുന്നു കാന്തപുരത്തിന്റെ മുൻഗാമി.

## ചരിത്രം
ഇന്ത്യയിലെ അവസാനത്തെ മുഗൾ ചക്രവർത്തിയായിരുന്ന ബഹദൂർ ഷാ സഫറാണ് ഇന്ത്യയിൽ പ്രഥമ ഗ്രാൻഡ് മുഫ്തി നിയമനം നടത്തിയത്. അക്കാലത്തെ അറിയപ്പെട്ട ബറേൽവി പണ്ഡിതനായിരുന്ന മൗലാനാ ഹസ്രത്ത് സയ്യിദ് ഫള്‌ലേ റസൂൽ ബദായൂനിയായിരുന്നു ആദ്യത്തെ ഗ്രാൻഡ് മുഫ്തി. കർമശാസ്ത്ര പഠന മേഖലയിൽ അഗാധ പാണ്ഡിത്യമുണ്ടായിരുന്ന അദ്ദേഹത്തിന്റെ വിവിധ ഫത്‌വകൾ ക്രോഡീകരിച്ച് ഉർദു ഭാഷയിൽ പ്രസിദ്ധീകരിച്ച *താരീഖി ഫത്‌വാ* പ്രസിദ്ധമാണ്. പിന്നീട് പൗത്രൻ അബ്ദുൽ ഖദീർ ബദായൂനിയെയാണ് ഈ സ്ഥാനത്തേക്ക് അവരോധിച്ചത്. ബ്രിട്ടീഷ് ഭരണകാലത്ത് ഉത്തരേന്ത്യൻ ബറേൽവി മുസ്‌ലിംകളുടെ ആത്മീയാചാര്യനും പണ്ഡിതനും പരിഷ്‌കർത്താവുമായി വർത്തിച്ച അഹ്മദ് റസാഖാനെ ഗ്രാൻഡ് മുഫ്തിയായി നിയമിക്കാൻ പണ്ഡിതർ ആലോചിച്ചത്. യു.പിയിലെ ബറേലി കേന്ദ്രീകരിച്ചു അദ്ദേഹം നടത്തിയ ബറേൽവി പ്രവർത്തനങ്ങളിൽ ആകൃഷ്ടരായ ആയിരക്കണക്കിനു ശിഷ്യരും പണ്ഡിതരുമെല്ലാം അദ്ദേഹത്തോട് മുഫ്തി സ്ഥാനത്തേക്കുവരണമെന്ന് അഭ്യർത്ഥിച്ചെങ്കിലും അദ്ദേഹം ആ പദവി നിരസിച്ചു. വിദ്യാഭ്യാസ പ്രവർത്തന മേഖലയിലും ഗ്രന്ഥ രചനയിലും ഏർപെടാനായിരുന്നു അദ്ദേഹത്തിന്റെ താത്പര്യം. എന്നാൽ അദ്ദേഹത്തിന്റെ കൂടി താത്പര്യത്തോടെ തന്റെ ശിഷ്യനായിരുന്ന മൗലാനാ അംജദ് അലി അഅ്‌ളമിയെയാണ് ഗ്രാൻഡ് മുഫ്തിയായി നിയമിച്ചത്. ഹനഫീ കർമശാസ്ത്രത്തിൽ അദ്ദേഹം രചിച്ച ബഹാറേ ശരീഅ എന്ന ഗ്രന്ഥം പ്രസിദ്ധമാണ്. ഇന്ദിരാഗാന്ധി പ്രധാനമന്ത്രിയായിരുന്ന കാലത്ത് മുസ്ഥഫാ റസാഖാൻ ആയിരുന്നു ഗ്രാൻഡ് മുഫ്തി. ആയിടെ കേന്ദ്ര ഗവൺമെന്റ് മുന്നോട്ടു വെച്ച കുടുംബാസൂത്രണ പദ്ധതിക്കെതിരെ അദ്ദേഹം ശക്തമായി രംഗത്ത് വന്നിരുന്നു. മുസ്ഥഫാ റസാഖാനു ശേഷമാണ് പൗത്രനായ മൗലാനാ അഖ്തർ റസാ ഖാൻ ഗ്രാൻഡ് മുഫ്തി പദവിയിലെത്തുന്നത്. അദ്ദേഹം 2018 ജൂലൈയിൽ മരണപ്പെട്ടതോടെയാണ് പിൻഗാമിയായി കാന്തപുരം എ.പി. അബൂബക്കർ മുസ്‌ലിയാരെ തിരഞ്ഞെടുത്തത്. തുടർന്ന് 2019 ഫെബ്രുവരി 24 സ്ഥാനം ഏറ്റെടുത്ത അദ്ദേഹത്തിന് ഐക്യ അറബ് എമിറേറ്റുകൾ, കുവൈറ്റ്‌, ബഹ്റൈൻ, ഇന്തോനേഷ്യ, മലേഷ്യ തുടങ്ങിയ വിദേശ രാജ്യങ്ങളിൽ വെച്ചും മാർച്ച് ഒന്നിന് കോഴിക്കോട് നഗരത്തിൽ വെച്ച്  കേരള മുസ്‌ലിം ജമാഅത്തിന്റെ നേതൃത്വത്തിൽ പൗരാവലിയുടെ സ്വീകരണവും സംഘടിപ്പിച്ചു.

## അവലംബങ്ങൾ

വർഗ്ഗം:ഇസ്ലാമികം
വർഗ്ഗം:ആത്മീയ നേതൃസ്ഥാനങ്ങൾ
ക്യാമ്പ് അരിഫ്ജൻ

ഇടത്ത്‌|ലഘുചിത്രം| ആയിരക്കണക്കിന് ടയറുകളും മറ്റ് സൈനിക സാമഗ്രികളും ഒരു സ്റ്റേജിംഗ് ഏരിയയിൽ പ്രവർത്തിക്കുന്നു, 2004.
കുവൈത്തിൽ സ്ഥിതിചെയ്യുന്ന അമേരിക്കൻ സേനയുടെ ഒരു താവളമാണ് **ക്യാമ്പ് അരിഫ്ജൻ.** അമേരിക്കൻ എയർ ഫോഴ്സ് , യുഎസ് , യുഎസ് മറൈൻ കോർപ്സ് ആൻഡ് കോസ്റ്റ് ഗാർഡ് എന്നിവ ഇതിൽ ഉൾപ്പെടുന്നു.  കുവൈത്ത് ഗവൺമെൻറിൻറെ സഹായത്തോടെയാണ് ക്യാമ്പ് സംഘടിപ്പിച്ചിരിക്കുന്നത്.  യുണൈറ്റഡ് കിംഗ്ഡം , ഓസ്ട്രേലിയ , കാനഡ ,  റൊമാനിയ , പോളണ്ട് എന്നിവടങ്ങളിൽ നിന്നുള്ള സൈനികർ ഇവിടെ വിന്യസിക്കപ്പെടുന്നു.  കുവൈറ്റ് സിറ്റിക്ക് തെക്കുഭാഗത്തായാണ് ക്യാമ്പ് അരിഫ്ജൻ സ്ഥിതിചെയ്യുന്നത്. ക്യാമ്പ് അരിഫ്ജാൻ 7 സോണുകളായി തിരിച്ചിട്ടുണ്ട്, ഷുഎൈബ പോർട്ട് (മിലിട്ടറി സീ ഓഫ് ഡെബാർക്കേഷൻ / എംബാർക്കേഷൻ, അല്ലെങ്കിൽ SPOD), കുവൈത്ത് നേവൽ ബേസ് (കെഎൻബി) എന്നിവയാണ്. 

## ചരിത്രം
[ഇടത്ത്‌|ലഘുചിത്രം| 2007-ൽ സംഘടിപ്പിച്ച യുഎസ്എ ഹോളിഡേ ടൂറിൽ പ്രശസ്ത ഹാസ്യതാരം [റോബിൻ വില്യംസ് ഓട്ടോഗ്രാഫുകൾ രേഖപ്പെടുത്തുന്നു. ]]
ഇടത്ത്‌|ലഘുചിത്രം| ക്യാമ്പ് അരിഫ്ജനിൽ എറിക് ബന
വലത്ത്‌|ലഘുചിത്രം| 2010 ൽ യുഎസ്ഒ പര്യടന സമയത്ത് സൈനികനോടൊപ്പം  ജസൻ വീൺ മാൻ '
1996-ൽ സൗദി അറേബ്യയോട് ചേർന്നുള്ള ഖൊബർ ടവറിൽ ഉണ്ടായ ഭീകരാക്രമണം നിമിത്തം അമേരിക്കൻ സേന ഭീകരാക്രമണങ്ങളിൽ നിന്നും കുവൈത്തിനെ സംരക്ഷിക്കുന്നതിനുവേണ്ടി ക്യാമ്പ് ദോഹ കുവൈത്തിലേക്ക് മാറ്റുവാൻ തീരുമാനിച്ചു. .1999 ജൂലായിൽ കുവൈറ്റ് സർക്കാർ ക്യാമ്പ് അരിഫ്ജൻ നിർമ്മിക്കുന്നതിനു വേണ്ടിയുള്ള അനുമതി കൊടുക്കുകയും നിർമ്മാണം ആരംഭിക്കുകയും ചെയ്തു.  

## അവലംബം


## പുറത്തേക്കുള്ള കണ്ണികൾ
 
വർഗ്ഗം:അമേരിക്കൻ സേന
വർഗ്ഗം:Pages with unreviewed translations
മെഹ്റാൻഗഢ് കോട്ട

രാജസ്ഥാനിലെ ജോധ്പൂരിൽ സ്ഥിതി ചെയ്യുന്ന ഇന്ത്യയിലെ ഏറ്റവും വലിയ കോട്ടകളിൽ ഒന്നാണ് മെഹ്റാൻ അഥവാ **മെഹ്റാൻഗഢ് കോട്ട**. സൂര്യകൊട്ടാരം എന്നാണ് മെഹ്റാൻഗഢ് എന്ന വാക്കിനർഥം. 1459 ൽ പതിനഞ്ചാമത് റാത്തോഡ് രാജാവായിരുന്ന റാവു ജോധായാണ് ഈ കോട്ട പണികഴിപ്പിച്ചത്. 410 അടി (125 മീ) ഉയരമുള്ള ഈ കോട്ടയ്ക്ക് ചുറ്റും കട്ടിയുള്ള ഭിത്തി കാണപ്പെടുന്നു. അതിരുകൾക്കുള്ളിൽ അതിവിശാലമായ കൊത്തുപണികളും വിപുലമായ മുറ്റവുമുള്ള നിരവധി കൊട്ടാരങ്ങൾ ഉണ്ട്. ഒരു ചുറ്റിത്തിരിയുന്ന റോഡ് നഗരത്തിലേക്കും താഴേക്കും പോകുന്നു. ജയ്പൂരിലെ സൈന്യങ്ങളെ ആക്രമിച്ച് പീരങ്കിപ്പടയുടെ ആഘാതത്തിന്റെ മുദ്രകൾ ഇപ്പോഴും രണ്ടാമത്തെ ഗേറ്റിൽ കാണാം. കോട്ടയുടെ ഇടതുവശത്ത് കിരത് സിംഗ് സോഡ എന്ന സൈനികന്റെ ഛത്രിയും കാണപ്പെടുന്നു.

ജയ്പൂർ, ബിക്കാനീർ സൈന്യങ്ങൾക്കെതിരായ വിജയങ്ങളുടെ സ്മരണയ്ക്കായി മഹാരാജ മാൻ സിംഗ് നിർമ്മിച്ച ജയപോൾ ('വിജയഗേറ്റ്' എന്നർത്ഥം) ഉൾപ്പെടുന്ന ഏഴ് കവാടങ്ങളുണ്ട്. മുഗളർക്കെതിരായ മഹാരാജ അജിത് സിംഗ്ജിയുടെ വിജയത്തെ അനുസ്മരിപ്പിക്കുന്ന ഒരു ഫത്തേപോൾ ('വിജയഗേറ്റ്' എന്നും അർത്ഥമുണ്ട്) കാണപ്പെടുന്നു.

രാജസ്ഥാനിലെ ഏറ്റവും നന്നായി സംഭരിച്ച മ്യൂസിയങ്ങളിലൊന്നാണ് മെഹ്‌റൻഗഡ് കോട്ടയിലെ മ്യൂസിയം. ഫോർട്ട് മ്യൂസിയത്തിന്റെ ഒരു ഭാഗത്ത്, 1730-ൽ ഗുജറാത്ത് ഗവർണറുടെ യുദ്ധത്തിൽ വിജയിച്ചപ്പോൾ ലഭിച്ച വിശാലമായ താഴികക്കുടം ആയ ഗിൽറ്റ് മഹാദോൾ പല്ലക്വിൻ ഉൾപ്പെടെയുള്ള പഴയ രാജകീയ പല്ലക്വിനുകളും കാണപ്പെടുന്നു. റാത്തോറുകളുടെ പൈതൃകം ആയ ആയുധങ്ങൾ, വസ്ത്രങ്ങൾ, പെയിന്റിംഗുകൾ, ആ കാലഘട്ടത്തെ അലങ്കാരങ്ങൾ എന്നിവയും മ്യൂസിയം പ്രദർശിപ്പിക്കുന്നു.

## അവലംബം

വർഗ്ഗം:രാജസ്ഥാനിലെ കോട്ടകൾ
വർഗ്ഗം:ജോധ്പൂരിന്റെ ചരിത്രം
ആറായ റാജാറെംസൂക്

തായ് ശിൽപ്പിയും ചലച്ചിത്രവും വീഡിയോയും മാധ്യമമാക്കി ഇൻസ്റ്റലേഷനുകളൊരുക്കുന്ന കലാകാരിയാണ് **ആറായ റാജാറെംസൂക്**(ജനനം. 1957).  ലിംഗ, വർഗ്ഗ, സാമൂഹ്യ വിലക്കുകളാൽ ദൃശ്യത ലഭിക്കാതെ പോകുന്ന അരികുവൽക്കരിക്കപ്പെടുന്ന വിഷയ വ്യക്തിത്വങ്ങളാണ് ഇവരുടെ വീഡിയോകളിലും ശിൽപ്പപരമായ ഇൻസ്റ്റലേഷനുകളിലും മുന്നിൽ നിൽക്കുന്നത്.  
## ജീവിതരേഖ
ബാങ്ക്കോക്കിലെ സിൽപ്പാക്കോൺ ജർമ്മനിയിലും പഠിച്ചു. 80 കളിലും 90 കളിലും ശിൽപ്പ നിർമ്മാണത്തിലും ഇന്റാഗിലിയോ പ്രിന്റ് നിർമ്മാണത്തിലുമായിരുന്നു ആറായ ശ്രദ്ധ ചെലുത്തിയിരുന്നത്. പിന്നീട് ചലച്ചിത്രവും വീഡിയോയും മാധ്യമമാക്കി ഇൻസ്റ്റലേഷനുകളൊരുക്കി. തായ് സ്ത്രീകളുടെ പ്രശ്നങ്ങളായിരുന്നു അവരുടെ ശിൽപ്പ ഇൻസ്റ്റലേഷനുകളുടെ പ്രമേയം. മരണവും ബന്ധപ്പെട്ട വിവിധ ആചാരങ്ങളും പ്രമേയമാക്കി നിരവധി വീഡിയോ സൃഷ്ടികൾ നിർമ്മിച്ചു. സ്ത്രീകൾ, മരിച്ചു പോയവർ, മാനസികാസ്വസ്തതയുള്ളവർ, തെരുവു മൃഗങ്ങൾ ഇവയെല്ലാം ആറായയുടെ രചനയുടെ ഘടകങ്ങളാണ്. തെരുവു നായ്ക്കൾ ഒന്നിലധികം സിനിമകളിൽ വരുന്നുണ്ട്. തന്റെ വീഡിയോകളിൽ അവർ മൃതദേഹങ്ങളുമായി സംഭാഷണത്തിലേർപ്പെടുന്നത് ചിത്രീകരിച്ചിരിക്കുന്നു. 

## പ്രദർശനങ്ങൾ
51ാം വെനീസ് ബിനലെയിലും 2012 ലെ ഡോക്യുമെന്റാ13 പ്രദർശനത്തിലും  പിയോങ് ചാങ് (കൊറിയ) ബിനലെ, സിംഗപ്പൂർ ബിനലെ(2016) തുടങ്ങിയവയിലും പങ്കെടുത്തിട്ടുണ്ട്.

## കൊച്ചി മുസിരിസ് ബിനാലെ 2018
ദി ടു പ്ലാനറ്റ് സീരിസിലെ രചനകളാണ് ബിനാലെയിൽ പ്രദർശിപ്പിച്ചിരുന്നത്. വാൻഗോഗിന്റെ ദി മിഡ് ഡേ സ്ലീപ്പ്, മാനെയുടെ ലഞ്ചിയൺ ഓൺ ദി ഗ്രാസ് തുടങ്ങിയ രചനകൾ കാണുന്നവരുടെ പ്രതികരണങ്ങൾ അവതരിപ്പിക്കുന്ന സൃഷ്ടിയാണ് ദി ടു പ്ലാനറ്റ് സീരിസ്. ഈ രചനകൾ ആദ്യമായി കാണുന്ന തായ് കർഷകരും ഗ്രാമീണരുമാണ് കാഴ്ചക്കാർ.  
## അവലംബം

## പുറം കണ്ണികൾ
*Veal, Clare, "Can the Girl be a Thai Woman? Reading the Works of Araya Rasjarmrearnsook from Feminist Perspectives", 4A Centre for Contemporary Asian Art, 2014
*http://www.gimpelfils.com/pages/artists/artist.php?artistindex=49&subsec=1 

വർഗ്ഗം:ശിൽപ്പികൾ
വർഗ്ഗം:കൊച്ചി-മുസിരിസ് ബിനാലെ 2018
വർഗ്ഗം:1957-ൽ ജനിച്ചവർ
Galacidalacidesoxyribonucleicacid

സാൽവദോർ ദാലി 1963 -ൽ രചിച്ച ഒരു ചിത്രമാണ് ***Galacidalacidesoxiribunucleicacid*** (***Homage to Crick and Watson (Discoverers of DNA) എന്നും അറിയപ്പെടുന്നു ***). തന്റെ ഭാര്യയായ ഗാലയുടെയും ഡി എൻ എ (DNA) യിലെയും അക്ഷരങ്ങൾ ഉപയോഗിച്ചുള്ള ഒരു കളിയാണ് ഈ പേരിലുള്ളത്. 1953 -ൽ ഡി എൻ എയുടെ ഘടന വെളിവാക്കിയ ക്രിക്കിനും വാട്‌സണും ആണ് ഈ ചിത്രം സ്മർപ്പിച്ചിട്ടുള്ളത്.

ഫ്ലോറിഡയിലെ സെന്റ്. പീറ്റേഴ്‌സ്ബർഗിലെ സാൽവഡോർ ദാലി മ്യൂസിയത്തിലാണ് ഈ രചനയുള്ളത്.

## ചരിത്രം
ബോസ്റ്റണിലെ ന്യൂ ഇന്ത്യൻ ബാങ്ക് അണ് ഈ ചിത്രം കമ്മീഷൻ ചെയ്തത്.1963 നവമ്പർ 26 മുതൽ ഡിസംബർ 26 വരെ ഇത് നോഡ്‌ലറിൽ പ്രദർശിപ്പിച്ചിരുന്നു. In the exhibition catalogue, Dalí declared that:

## രചന

## വിശകലനം

## അവലംബം
 

## സഹായകഗ്രന്ഥങ്ങൾ
*
തെരേസ സാംപ്സോണിയ

ഇറാനിലെ സഫവിദ് (ഷാ) സാമ്രാജ്യത്തിലെ കുലീന സ്ത്രീയും എലിസബത്തൻ കാലഘട്ടത്തിലെ ഇംഗ്ലീഷ് സാഹസികൻ റോബർട്ട് ഷെർലിയുടെ ഭാര്യയുമായിരുന്നു ** തെരേസ സാംപ്സോണിയ** (ജനനം സാംപ്സോണിയ ; ലേഡി തെരേസ സാംപ്സോണിയ ഷെർലി , 1589-1668).. റോബർട്ട് ഷെർലി പേർഷ്യയിലെ ഷായുടെ അംബാസഡറായിരുന്നു. സഫവിദ് രാജാവ് (ഷാ) അബ്ബാസ് Iൻറെ പേരിൽ യൂറോപ്പിലെ അദ്ദേഹത്തിൻറെ യാത്രകളുടെയും എംബസികളുടെയും കൂടെ അവർ സഞ്ചരിച്ചിരുന്നു.

സമകാലിക എഴുത്തുകാരും തോമസ് ഹെർബർട്ടും ആന്റണി വാൻ ഡൈക്കും പോലുള്ള കലാകാരന്മാരും ഇംഗ്ലീഷ് കിരീടാവകാശിയായ ഹെൻട്രി ഫ്രെഡറിക്, ക്വീൻ ആനി (അവരുടെ കുട്ടിയുടെ ജ്ഞാനപിതാവ്‌) തുടങ്ങി യൂറോപ്പിൽ ധാരാളം രാജകീയ ഭവനങ്ങളിൽ തെരേസയെ സ്വീകരിച്ചിരുന്നു, 

## ഇതും കാണുക

*Circassians in Iran
*Peoples of the Caucasus in Iran
*പോർട്രെയ്റ്റ് ഓഫ് ലേഡി തെരേസ ഷെർലി

## Notes

## അവലംബം

## ബിബ്ലിയോഗ്രാഫി
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 

## കൂടുതൽ വായനയ്ക്ക്
* 
*

വർഗ്ഗം:1580-കളിൽ ജനിച്ചവർ
വർഗ്ഗം:1668-ൽ മരിച്ചവർ
വർഗ്ഗം:ഇറ്റലിയിലെ കുടിയേറ്റക്കാർ
ലാ ലോഗെ

പിയറി-ആഗസ്റ്റേ റിനോയിർ 1874-ൽ ചിത്രീകരിച്ച ഒരു എണ്ണച്ചായാ ചിത്രം ആണ് **ലാ ലോഗെ**(The Theatre Box). ലണ്ടനിലെ കോർട്ടൗൾഡ് ഇൻസ്റ്റിറ്റ്യൂട്ട് ഓഫ് ആർട്ടിൻറെ ശേഖരത്തിന്റെ ഭാഗമാണ് ഈ ചിത്രം.

## ചിത്രകാരനെക്കുറിച്ച്
ഇംപ്രഷനിസ്റ്റ് ശൈലി വികസിപ്പിക്കുന്നതിൽ മുൻനിരയിൽ നിന്നിരുന്ന ഒരു ഫ്രഞ്ച് കലാകാരനായിരുന്നു പിയറി-അഗസ്റ്റെ റെനോയിർ. സൗന്ദര്യത്തിന്റെയും പ്രത്യേകിച്ച് സ്‌ത്രീത്വത്തിന്റെ വിഷയാസക്തി പകരുന്ന ചിത്രങ്ങൾ എന്ന നിലയിൽ, "റൂബൻസ് മുതൽ വാട്ടീയോ വരെയുള്ളവരുടെ പാരമ്പര്യത്തിന്റെ അന്തിമ പ്രതിനിധിയായിരുന്നു റെനോയർ.റെനോയിറിന്റെ ചിത്രങ്ങൾ അവയുടെ ഊർജ്ജസ്വലമായ പ്രകാശവും പൂരിത നിറവും കൊണ്ട് ശ്രദ്ധേയമാണ്. മിക്കപ്പോഴും അഗാധവും പക്ഷപാതമില്ലാത്ത രചനകളിലൂടെ ആളുകളെ കേന്ദ്രീകരിക്കുന്നു. സ്ത്രീ നഗ്നതയായിരുന്നു അദ്ദേഹത്തിന്റെ പ്രാഥമിക വിഷയം. സ്വഭാവ ഇംപ്രഷനിസ്റ്റ് ശൈലിയിൽ, റിനോയർ ഒരു രംഗത്തിന്റെ വിശദാംശങ്ങൾ സ്വതന്ത്രമായി ബ്രഷ് ചെയ്ത വർണ്ണ സ്പർശനങ്ങളിലൂടെ നിർദ്ദേശിച്ചു. അങ്ങനെ അദ്ദേഹത്തിന്റെ രൂപങ്ങൾ അവയുടെ ചുറ്റുപാടുകളുമായി പരസ്പരം മൃദുവായി സംയോജിക്കുകയും ചെയ്തിരുന്നു.

## അവലംബം

## പുറം കണ്ണികൾ

*Renoir at the theatre: looking at la loge via Courtauld Institute Galleries

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:പിയറി-അഗസ്റ്റെ റിനോയിർ വരച്ച ചിത്രങ്ങൾ
ദ ഡബിൾ ഹെലിക്സ്

അമേരിക്കൻ മോളിക്യൂളാർ ബയോളജിസ്റ്റും, ജനിതകശാസ്ത്രജ്ഞനും, ജന്തുശാസ്ത്രജ്ഞനും ആയ ജെയിംസ് ഡി. വാട്സൻ എഴുതിയ ഡി.എൻ.എയുടെ 'ഇരട്ടക്കോണി'മാതൃക കണ്ടുപിടിത്തത്തിന്റെ ആത്മകഥാപരമായ വിവരണമാണ് **ദ ഡബിൾ ഹെലിക്സ്:എ പേഴ്സണൽ അക്കൗണ്ട് ഓഫ് ദ ഡിസ്കവറി സ്ട്രക്ചർ ഓഫ് ഡി.എൻ.എ.** 1953-ൽ ഫ്രാൻസിസ് ക്രിക്ക്, വിൽക്കിൻസ്, വാട്സൻ എന്നീ മൂന്ന് ശാസ്ത്രജ്ഞർ ചേർന്ന് ഡി.എൻ.എ.യുടെ ഘടന കണ്ടുപിടിച്ചതിൻറെ അംഗികാരമായി മൂന്ന് പേർക്കും 1962-ലെ നോബൽ സമ്മാനം ലഭിച്ചിരുന്നു. 
## Notes

## അവലംബം
*James D. Watson, *The Double Helix: A Personal Account of the Discovery of the Structure of DNA* (1968), Atheneum, 1980, , 
*James D. Watson, *The Annotated and Illustrated Double Helix*, edited by Alexander Gann and Jan Witkowski (2012) Simon & Schuster, .
*James D. Watson,  *The Double Helix: A Personal Account of the Discovery of the Structure of DNA (1980 Norton Critical Edition)*, editor Gunther Stent, W.W. Norton, .
*
*Sayre, Anne. *Rosalind Franklin and DNA* (1975), New York: W.W. Norton and Company, 
*Wilkins, Maurice, *The Third Man of the Double Helix: The Autobiography* (2003), Oxford U Press, 

## പുറം കണ്ണികൾ
* http://www.bio-itworld.com/2012/11/06/how-to-design-better-double-helix.html Interview with editors of the Annotated and Illustrated edition, 2012
* Photos of the first edition of ''The Double Helix''
* A Reader's Guide to ''The Double Helix'', 2009 by Kenneth R. Miller, a biology professor at Brown University
* Resource Page for ''The Double Helix'' used in Biology 20, *The Foundations of Living Systems*, a course at Brown University
* https://www.theguardian.com/science/2012/dec/09/dna-james-watson-helix-nobel-50 'DNA Pioneer James Watson Reveals Helix Story Was Almost Never Told,' Robin McKie, *[[The Observer]]*, 8 December 2012

വർഗ്ഗം:ആത്മകഥകൾ
വർഗ്ഗം:ശാസ്ത്രപുസ്തകങ്ങൾ
വർഗ്ഗം:ജീവശാസ്ത്ര പുസ്തകങ്ങൾ
വാൾഗ്രീൻസ്

അമേരിക്കയിൽ CVS ഹെൽത്തിനു പിന്നിലെ രണ്ടാമത്തെ ഏറ്റവും വലിയ ഫാർമസി സ്റ്റോർ ശൃംഖലയായി പ്രവർത്തിക്കുന്ന ഒരു അമേരിക്കൻ കമ്പനിയാണ് **വാൾഗ്രീൻസ്**. കുറിപ്പടി പൂരിപ്പിക്കൽ, ആരോഗ്യം, ഗുണമേന്മയുള്ള ഉൽപ്പന്നങ്ങൾ, ആരോഗ്യ വിവരങ്ങൾ, ഫോട്ടോ സേവനങ്ങൾ എന്നിവയിൽ ഈ കമ്പനി പ്രത്യേകപരിശീലനം നല്കുന്നു. കൊളംബിയ ഡിസ്ട്രിക്റ്റ്, യു.എസ്. വിർജിൻ ദ്വീപുകൾ എന്നിവിടങ്ങളിൽ ആയി 2018 ആഗസ്ത് 31 വരെ, 50 സംസ്ഥാനങ്ങളിലായി, 9,560 സ്റ്റോറുകൾ പ്രവർത്തിക്കുന്നു.
## ഇതും കാണുക

* Corporate inversion
* CVS Pharmacy
* Rite Aid
* Alliance Boots
* Walgreen Coast

## അവലംബം

### ബിബ്ലിയോഗ്രാഫി
* John U. Bacon 

## പുറം കണ്ണികൾ

* Walgreens Official website
* Walgreens QuickShop Site
* Walgreens Health Initiatives
* Health Corner
* Take Care Health Systems
* Company information from Yahoo! Finance

വർഗ്ഗം:യുണൈറ്റഡ് സ്റ്റേറ്റ്സിലെ ഫാർമസികൾ
അമയോട്രോപ്പിക് ലാറ്ററൽ സ്‍ക്ലീറോസിസ്

മോട്ടോർ ന്യൂറോൺ രോഗം (MND),ലൂ ഗെറിഗ്സ് രോഗം എന്നും അറിയപ്പെടുന്ന അമയോഫിക് ലാറ്ററൽ സ്ക്ലിറോസിസ് (ALS), എന്നത് നിരവധി സവിശേഷതകള്ളുള്ള ഒരു രോഗമാണ്, വൊളണ്ടറി പേശികളെ നിയന്ത്രിക്കുന്ന ന്യൂറോണുകളുടെ മരണം സംഭവിപ്പിക്കുന്നതു വഴി ഈ രോഗം ബാധിച്ച വ്യക്തി അതി വേഗം മരണം പ്രാപിക്കുന്നു.   ഈ രോഗം ബാധിച്ചു കഴിഞ്ഞാൽ ക്രമേണ  പേശികളുടെ കരുത്തും വലിപ്പവും കുറയുയുകയും  സംസാരശേഷി നഷ്ടപ്പെടുകയും ഭക്ഷണം വിഴുങ്ങാനുള്ള ശേഷി നഷ്ടപ്പെടുകയും ചെയ്യും. മിക്കവർക്കും വേദന അനുഭവപ്പെടുന്നു. രോഗത്തിൻ്റെ അവസാന ഘട്ടത്തിൽ ശ്വസിക്കാനുള്ള പേശീബലം നഷ്ടപ്പെടുക വഴിയാണ് രോഗി മരിക്കുന്നത്. ലോക പ്രശസ്ത ജ്യോതിശാസ്ത്രജ്ഞനും ചിന്തകനും എഴുത്തുകാരനുമായ സ്റ്റീഫൻ വില്യം ഹോക്കിംങ് ഈ രോഗത്തെ അതിജീവിച്ച വ്യക്തിയാണ്.